Torba za pijacu i kupovinu sa točkićima Gimi Bella crvena 112012 06080 - Prodaja, Cena\nŠifra proizvoda: 33994. Poslednja cena bila je: . 2290 din\nKarakteristike proizvoda: Torba za pijacu i kupovinu sa točkićima Gimi Bella crvena 112012 06080\nOpis proizvoda: Torba za pijacu i kupovinu sa točkićima Gimi Bella crvena 112012 06080\nDeklaracija proizvoda: Torba za pijacu i kupovinu sa točkićima Gimi Bella crvena 112012 06080\nIzdiktirajte operateru šifru proizvoda - šifra ovog proizvoda je: 33994\nSifra 33994, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 33994, 2, Pavle Milosevic, Obalska 18, 11000, Beograd, 063123123, pavmi@szk.com


Nakon što smo proteklih mjeseci detaljno govorili o spornim dogovorenim tenderima, nezakonitim javnim nabavkama, te protiv odgovornih podnijeli Krivičnu prijavu zbog zloupotrebe položaja i nesavjesnog poslovanja Okrunom tužilaštvu u Trebinju, kojom su pričinili štetu od oko 18 miliona maraka kHET-u sklapajući štetne poslove, čelnici Hidroelektrana na Trebišnjici su odlučili da preduzmu određene mjere.\nČlan Uprave HET-a i izvršni direktor za proizvodnju i tehničke poslove Ilija Tamindžija i njegov zet Luka Petrović, siva eminencija koja preko svog šure i poslušnika generalnog direktora Gordana Mišeljića rukovodi i kontroliše sve novčane transakcije HET-a, odlučili su da u narednom periodu na svim tenderima bude veći broj ponuđača kako namještanja i muljanja ne bi bili isuviša očigledna.\nNaime već duže vremena za najprostije javne nabavke papira, rezervnih dijelova za vozila, higijenskog ili kancelarijskog materijala, javljao se samo jedan ponuđač, sa kojim je Luka ranije dogovorio posao i raspodjelu novaca, iako samo u Trebinju, a da ne govorimo o cijeloj Republici Srpskoj i BiH, ima bar 10 ponuđača i privatnih firmi koji ispunjavaju uslove ali se ne prijavljuju jer znaju da je posao unaprijed dogovoren pa ne žele da uzaludno troše novac za prikupljanje dokumentacije i slanje prijave.\nDa ne bi bili isuviše očigledne njihove kriminalne radnje, Ilija i Luka su dali nalog pretpostavljenim da se u narednom periodu na tendere prijavi više firmi, i da se preduzeća međusobno „prate“. Stara razrađena šema podrazumjeva da preduzeće koje je dogovorilo posao sa Lukom i HET-om traži od još 2 preduzeća sa kojima dobro srađuje da pošalju ponude koje će biti nešto veće od njegove, kako bi se fingiralo tržišno takmičenje i konkurencija, a oni će njima kasnije uzvratiti sličnom uslugom na nekom drugom tenderu.\nSvakako da Ilija i Luka na ovaj način neće ništa postići, i da ih njihova providna namještanja neće amnestirati od odgovornosti kada se jednog dana zarobljene institucije i pravosuđe oslobode okova vladajuće stranke.\nKao što smo neki dan unaprijed predvidjeli koja će firma i za koliko novca dobiti posao nadogradnje prostorija na HE Grančarevo, tako već sada znamo koje su šeme već dogovorene i ko će dobiti koji namješteni posao. Tako će recimo za nekoliko dana, već početkom juna, HET dodijeliti posao okolnog uređenja HE 2, vrijedan nešto manje od 180 000 maraka, firmi SIGA, a prateću ponudu poslaće preduzeće „Bejat“ iz Trebinja dok će „Kontura“ sa SIGOM da učestvuje u ponudi kao partner.\nPored toga SIGA će uskoro ponovo da dobije posao navodnog uređenje tobala Sušice, Jazine, Mirotinjskog potoka, a posla će biti i za druge dvorske privatne firme iz Trebinja. da bi finansirao radove za svoje „domaćine“ koji su rezali mezu glasačima pred izbore HET mora da se kreditno zaduži.\nZbog loše finansijske situacije, nedostatka novca, kašnjenja sa isplatama dobavljačima, nekada moćni HET je pao na najniže grane u svojoj istoriji i primoran je da uzme dodatnih 10 miliona maraka kredita kako bi plaćao tekuće obaveze. O novom kreditu, namještenim tenderima i finansijama HET-a uskoro ćemo našim vjernim čitaocima, prije svega dragim drugarima iz Uprave HET-a, pisati detaljnije….


BURNO U STUDIJU RTRS-A Voditeljka: „Pitaćemo Milorada Dodika“, Borenović „Ko je on da njega pitamo?“ (VIDEO) – Banjaluka24\nBURNO U STUDIJU RTRS-A Voditeljka: „Pitaćemo Milorada Dodika“, Borenović „Ko je on da njega pitamo?“ (VIDEO)\nUticaj vladajućeg SNSD-a i njihovog predsjednika Milorada Dodika, na RTRS, javni servis čiji osnivač je Republika Srpska i koju plaćaju svi građani, pokazao se još jednom, kroz zanimljiv komentar voditeljke „Jutarnjeg programa“ tokom gostovanja lidera PDP-a Branislava Borenovića.\nGovoreći o specifičnom položaju Kristijana Šmita u BiH, Borenović je postavio pitanje da li bi Šmit bio prihvatljiv ukoliko bi povukao odluku Valentina Incka zbog koje od jula traje politička kriza u BiH, na koje je dobio odgovor: „Pitaćemo Milorada Dodika“.\nNaravno, Borenović je reagovao na takav komentar:\n„Ko je Milorad Dodik da njega pitamo? Je li on sud? U kakvu smo mi situaciju došli? Da je jedan čovjek, Milorad Dodik, taj koga neko treba pitati da li je neko danas prihvatljiv sutra nije“, dodavši da je najveća slabost Republike Srpske ta što se dozvolilo da jedan čovjek odlučuje o tome da li je neko prihvatljiv ili ne, da li neko smije ili ne smije, da li neko govori dobro ili ne govori, da li je neko lopov ili nije i kakoje rekao „da li zato što je dobar sa njim nije lopov i može da pljačka Republiku Srpsku, a ako nije dobar sa njim, onda je lopov“.\nSTANIVUKOVIĆ: Preplašen sam nakon pretnji Gorice Dodik, A ZAŠTO NE SMIJU DA URADE OVO?


Kada je pritisak zaista povišen i kako ga sniziti? - Mediflora\nKada je pritisak zaista povišen…\nKrvni pritisak je sila kojom krv deluje na jedinicu površine krvnog suda. Kako na ovaj pritisak utiču mnogi unutrašnji i spoljašnji uslovi delujući na pojedine od gore nabrojanih faktora, organizam pokušava da kroz svoje mehanizme uspostavi normalan pritisak. Ti mehanizmi su: na nivou kapilara (najsitniji krvni sudovi); preko nervnog sistema, regulišući rad srca i stepen kontrakcije krvnih sudova, i na nivou bubrega.\nKako se hipertenzija može lečiti\nKategorija: Kardio vaskularni sistem 13 septembra, 2017\nPreviousPrevious post:Koji su mogući uzroci umoraNextNext post:Kantarion – priprema i upotreba


Trening centar X-Team Zenica mjesto gdje možete vježbati sve na jednom mjestu | rekreacija.ba | Pronađi mjesto za rekreaciju, klub ili sportsku aktivnost\nTrening centar X-Team Zenica mjesto gdje možete vježbati sve na jednom mjestu\nU sklopu X-Team-a već imamo aktivne grupe Krav Maga, Karate škola, Karate igraonica za djecu od 3-5 godina, Tae-Bo & Crossfit za žene i Fitness, a samo naši članovi imaju mogućnost da prema željama i svojim potrebama kombinuju raspoložive grupe.\nPotražite nas na facebooku i saznajte više detalja o Trening centru X-Team Zenica.\nPonosni smo na činjenicu da smo napokon stekli uslove za početak rada Crossfit grupe za odrasle. Treninzi Crossfit grupe će se održavati u prostorijama Trening centra X-Team Zenica, Mejdandžik 4, svaki utorak i četvrtak od 19:15 sati i subotu od 20:15 sati.\nLokaciju centra možete vidjeti i na mapi: http://www.kravmagazenica.com/lokacija/\nPrijave u Crossfit grupu su već počele, a trajat će narednih deset dana.\nPrijave slati na e-mail: xteamzenica@gmail.com ili na broj mobitela/Viber: 062644830\nCrossfit je trening snage "core-a” i kondicije.\nCrossfit se bazira na kratke, intenzivne i raznolike treninge. On vas priprema da budete dobri u više stvari, a ne samo u jednoj. Vježbe funkcionalnog treninga olakšavaju vašem tijelu izvođenje svakodnevnih aktivnosti, bilo da se odvijaju u vašoj kući, na poslu ili bilo gdje. One vam pomažu da svoje obaveze izvršite efikasnije i sigurnije, a ujedno i poboljšavaju kvalitetu života u sinergiji sa jačanjem vlastitog zadovoljstva.\nCilj crossfit-a je da vas pripremi za svakodnevne aktovnositi. Ideja je stalno mjenjati treninge, tako da se naše tijelo nikada ne adaptira na ono što mu spremimo. Mješajući gimanstiku, dizanje tegova, kardio trening, vježbe sa vlastitim tijelom, pliometriju, funkcionalne pokrete itd. ujedno izaziva vaše tijelo i uči novim vještinama svaki dan. Mnogo je različitih treninga i vježbi, naš cilj je da nikada unaprijed ne znate trening koji će vam biti postavljen. Na taj način ubijamo rutinu, a naše tijelo uvijek dobija nove zadatke i izazove koje će ga učiniti jačim, bržim i zdravijim. Teški treninzi jačaju vaš karakter i odlučnost.\nCrossfit će vam nedvojbeno pomoći u gubitku kolograma, izgradnji mišićne mase, razvoju snage i kondicije.\nKarakteristika Crossfit-a je kotistenje vrlo malo rekvizita u usporedbi sa modernim fitness centrima. Uz korištenje maloga broja rekvizita, koji se mogu iskoristiti na bezbroj načina, koriste se i neki tradicionalni i nekonvencionalni rekviziti.\nCrossfit je program opće fizičke pripreme, koji metodom kružnog vježbanja (bez ili sa malim pauzama) na efikasan način razvija sve fizičke sposobnosti. Treninzi su kreirani na bazi popularnih HIIT i Insanity funkcionalnih treninga, a oblikovani su od strane stručnjaka, kako bi na najbrži način dali najbolje rezultate.\nTreniranjem funkcionalnih pokreta, maksimalno 20-30 minuta aktivnog rada po treningu, poboljšava se efikasnost u bilo kom sportu i svakodnevnici. Efikasno korištenje tijela pri bilo kakvim naporima, esencijalno je za dug i funkcionalan život.\nFunkcionalan trening najviše koristi osobama koje se ne kreću dovoljno, osobama koje nisu u mogućnosti imati dovoljno tjelesne aktivnosti, osobama koje imaju veoma malo slobodnog vremena za trening, starijim osobama koje žele spriječiti atrofiju mišića ili osobama koje vole sportski izazov, bili oni vrhunski sportaši ili rekreativci.\nViše o Crossfit-u pročitaj ovdje: http://www.kravmagazenica.com/sve-o-crossfit-u/


'Nadam se da neće biti oružanog sukoba. Mnogo je ludih glava - jedni čekaju osvetu, drugi borbu za pravdu. Nešto se uvuklo u ljude...' | BL!N Magazin\nVIDEO/ Aleksandar Vučić u intervjuu za RTS\n'Nadam se da neće biti oružanog sukoba. Mnogo je ludih glava - jedni čekaju osvetu, drugi borbu za pravdu. Nešto se uvuklo u ljude...'\nFront 13.01.22, 10:51h\nPredsjednik Srbije Aleksandar Vučić kazao je kako su mu međunarodni predstavnici kazali, nakon što ih je upitao zbog čega su "oteli nadležnost RS u segmentu poljoprivrede i šumarstva koje im pripadaju po Ustavu i Dejtonu", da je upravu i da je potrebno "šest mjeseci da se to vrati". "Ma nemojte. Za jedan dan ste oteli to Republici Srpskoj, a potrebno vam je sad šest meseci da to vratite”, naveo je Vučić u intervjuu za RTS.\n#aleksandar vučić #rs #milorad dodik


Saša Mirković, dahija koji je ustao protiv sultana | predragpopovic\nSve što je napravio u političkoj karijeri Vučić može da zahvali beskrajnom strpljenju i upornosti. Deceniju i po trpeo je najsramnija poniženja Vojislava Šešelja. Kad su se stekli uslovi, za jedno veče demolirao je ružičastog vojvodu od Lisovića i njegovu stranku. U procesu transformacije iz velikosrpskog radikala u evroatantskog fanatika, sve s osmehom. trpeo je iživljavanje Dragana Đilasa. Komična predstava je trajala do prvih izbora, onda se pretvorila u horor bez hepi enda, u kome je bahati i naivni Đilas ostao bez para, poslova, političkih funkcija. Tri i po godine Vučić je izigravao posilnog Tomislava Nikolića, da bi mu očas posla oduzeo sav politički uticaj.\nDobri sluga postao je loš gazda. Kad je preuzeo Srpsku naprednu stranku s lakoćom je, podmićivanjem i pretnjama, najurio sve koji su mu smetali. S ministarskih mesta oterao je Nikolićevog prijatelja Milana Bačevića i farkaždinskog svinjara Gorana Kneževića, a ista sudbina čeka i Bratislava Gašića. Naprednjački kartel prvi je, krajem 2012, ustalasao Vladimir Cvijan. Optužio je Vučića za samovolju, na stranačkim sastancima kočoperno mu je psovao mamu Angelinu i bučno najavljivao smenu stranačkog rukovodstva. Igra je trajala mesec dana, Cvijan je naprasno nestao kao da ga nikada nije bilo.\nKao svaki pacer, Vučić je vukao jake poteze i dominirao partijom sve dok nije došao do svoje igre. Tada je velemajstor obmane, ubeđen da mu se niko ne može i ne sme suprotstaviti, udario na Mirkovića. Udario je svom snagom, da odmah obori protivnika i da zastraši sve ostale naprednjake koji još malo drže do ličnog dostojanstva. Za demonstraciju sile izabrao je pogrešnog čoveka.\nVučić i Mirković su uvek imali turbulentne odnose. Pred saradnicima, Vučić ga je sočno ogovarao i to po svim osnovama, od političkih i poslovnih, do nacionalnih. Nazivao ga je potrčkom Ivice Dačića, koji mu je dao na korišćenje prostorije u zgradi SPS-a i bivše pripadnike „Crvenih beretki“ da ga čuvaju. Rugao se Mirkovićevim poslovnim uspesima, tvrdeći da mimo tezgi koje sređuje pevaljkama nikada nije zaradio ni dinar, nego samo obrće pare Predraga Rankovića Peconija. Sa zgražavanjem je odbijao da se izjašnjava o Mirkoviću jer „ne želi da javno prizna šta zaista misli o tom pripadniku romske etničke zajednice“.\nTako je pričao Mirkoviću iza leđa. Kad bi se sreli, Vučić je bio manji od makovog zrna. Nikada mu nije palo na pamet da na Mirkovića povisi glas, a kamoli da sikne „tišina tamo“ ili da ga, kao Nebojšu Stefanovića, gađa mobilnim telefonom. Uvek sve fino i pošteno, pa ko koga prevari.\nA, Vučić je varao i Mirkovića. U kampanji za predsedničke izbore 2008. godine, kao menadžer Marije Šerifović, tada aktuelne šampionke „Evrovizije“, Saša Mirković je za njenu podršku radikalskom kandidatu Tomislavu Nikoliću tražio, navodno, 350.000 evra. Mogao je da traži i 35 miliona evra, Vučić bi obećao, ništa lakše od toga. Posle izbornog neuspeha nastao je problem s isplatom honorara. Vučić je tvrdio da je platio 100.000, a krivicu za zakidanje ostatka dogovorene sume prebacivao je na Šešelja i Nikolića. Ko zna koliko je para stiglo do Šerifovićke, uglavnom ona je zbog toga raskinula saradnju s Mirkovićem. U osvetničkom besu estradni menadžer je napisao i objavio knjigu „Molitva za patriote“ u kojoj je raskrinkao Marijinu seksualnu orijentaciju, pa i problematične odnose u njenoj porodici. S radikalima se nije obračunao. Iako je znao ko ga je prevario za honorar, nije kvario odnose s Vučićem.\nDa ironija bude potpuna, Saša Mirković je presudno uticao na Vučićev dolazak na vlast.\nPred izbore 2012. godine, Mirković se razišao sa svojim dugogodišnjim političkim mentorom Boškom Ničićem i promovisao se u potpredsednika Pokreta radnika i seljaka, čiji predsednik je bio Zoran Dragišić. U izbornoj noći, ljut zbog neuspeha, Mirković je napravio skandal u Zaječaru. Tom prilikom je pokazao i nekoliko džakova s glasačkim listićima koji su, kako je tvrdio, pronađeni u kontejneru. Uzalud se trudio, niko mu nije poverovao. Međutim, pet dana kasnije predložio je Vučiću da iskoristi taj trik i ubedi javnost da je Demokratska stranka falsifikovala rezultate izbora.\nVučić i Nikolić su pred Skupštinom Srbije održali konferenciju za medije, pokazali džak s izbornim materijalom s biračkog mesta 57 u Pančevu, koji nije odnet u opštinsku izbornu komisiju. Optužbom da je DS tom krađom zakinula SNS za 15 odsto glasova Vučić je stvorio atmosferu koja je donela pobedu Nikolića i u drugom krugu. Istraga koju je sprovelo Osnovno javno tužilaštvo u Pančevu šest meseci kasnije je utvrdila da nije bilo izborne krađe i da su sporni glasački listići prebrojani, što su potvrdili kontolori svih stranaka. Međutim, ta prevara otvorila je vrata naprednjacima za ulazak u vlast.\nMirković je delimično naplatio zasluge. Krajem 2012. imenovan je za pomoćnika ministra saobraćaja u sektoru za puteve i bezbednost. Medijska hajka, u kojoj je prikazivan kao neobrazovan i nedostojan funkcije u vlasti, brzo je urodila plodom. Posle dva meseca podneo je ostavku. Kad je dokazano da je Nebojša Stefanović plagirao doktorat, Vučić ga je odlučno zaštitio. Mirkovića je pustio niz vodu. No, ni tada im se odnosi nisu pogoršali. Naprotiv, Saško je Aleku za rođendan poklonio rođendansku tortu na pet spratova. Zagrljeni, zajedno su pevali hit Bokija 13 „Kaligula“.\nKao slatkiše, razmenjivali su informacije o trange-frange kombinacijama kojima se bave Vučićevi kumovi Zoran Bašanović, Aleksandar Nikolić zvani Foto Toni i Nikola Petrović. U znak zahvalnosti i poverenja, Mirković je dobio poslanički mandat, a naprednjačka većina izabrala ga je za predsednika Skupštine grada Zaječara.\nKako je Vučić vladao Srbijom, tako je Mirković svojim zaječarskim feudom. Idila je trajala dve godine, dok jedan drugome nisu postali previše problematični. Zaječarci su podigli bunu na naprednjačke dahije, a cela Srbija je proteste protiv Mirkovića shvatila kao pobunu protiv Vučića. Demonstrante, predvođene Ničićem, podržao je Bojan Pajtić. Vučiću nije palo na pamet da se uključi u odbranu svog saradnika. Naprotiv, u proleće 2015, Mirković je naumio da Ničićevim protestima ne odgovori kontramitingom nego koncertom Cece Ražnatović. Na opozicionim skupovima učestvovalo je po dve-tri hiljade Zaječaraca, a Ceca bi okupila 50.000 fanova, koje bi Mirković predstavio kao svoje simpatizere. Da bi se prikrila politička pozadina, najavljeno je da će Ceca honorar uplatiti dečijoj bolnici u Zaječaru. Koncert je dva puta zakazivan, ali nije održan. Tobož, padala je kiša. Zapravo, pala je Vučićeva zabrana. Gospodar Srbije, koji je diskretno naredio najvećoj domaćoj folk-zvezdi, da peva na rođendanu kuma Nikole Petrovića, nije joj dozvolio da učestvuje u Mirkovićevom marketinškom pokušaju da odobrovolji Zaječarce.\nVladar nije dozvolio da se pare iz republičkog budžeta prebace zaječarskoj lokalnoj samoupravi, koja je već trpela odijum sugrađana, revoltiranih zbog ukidanja nadoknade za porodilje, studentskih stipendija, kašnjenja plata zaposlenima u javnim preduzećima… Mirkovića je podržala samo ministarka Zorana Mihajlović, koja je pristala da krajem juna dođe u Zaječar i učestvuje u tragikomičnoj predstavi otvaranja nezavršenog mosta u Kotlujevcu.\nSavezom s Mihajlovićevom, Mirković je dodatno iritirao Vučića. U to vreme ostvario je i poslovnu saradnju s klanom Rodića, koji su kupili vlasnički udeo u njegovoj televiziji „Moja“. S „Kurirom“ i Mirkovićevim medijima – TV Best, „Sport“, „Paparaco“ i nekoliko internet portala, među kojima je i „Telegram“, koji će uskoro prerasti u dnevne novine – mogla bi da se stvori solidna osovina za osvetljavanje medijskog mraka. Taj multimedijalni arsenal trebalo je da bude pojačan i agencijom Tanjug, ali vlast je sabotirala Mirkovićevu želju da ga kupi.\nU paranoji, da bi sprečio raskol u svom kartelu, vođa je svojim kerberima dao mig da krenu u juriš na Mirkovića. Glavni udar je predvodio Dragan J. Vučićević, koji je u patološkoj teoriji zavere za saučesništvo u državnom udaru optužio i Sašu Mirkovića. Zvanično, za greh mu je uzeto to što je u nekim novinama izjavio da za uspeh SNS-a nije zaslužan isključivo Vučić. Nezvanično, problem je izazvalo stvaranje pakta Rodića, Mihajlovićeve i Mirkovića. Čašu je prelila krivična prijava koju je Gradsko veće Zaječara sredinom novembra podnelo protiv Snežane Bogosavljević-Bošković, ministarke poljoprivrede i zaštite državne sredine. U konfuznom saopštenju, umesto konkretnih detalja tužbe, kao razlozi su navedeni zloupotreba službenog položaja, nesavestan rad u službi, zastrašivanje i podstrekivanje, a sve „u zaštitu tajkuna i u njihovu korist“.\nPod žestokim udarom Mirković je pokušao da se diskretno izvuče iz priče. Da ne smeta, sklonio se u stranu, napustio SNS i najavio formiranje pokreta „Jaka Srbija“. Prekasno za miran razlaz.\nPolicija je 30. novembra počela da proverava poslovanje Gradske uprave Zaječar. Češljanje ugovora praćeno je pretnjama i pritiscima na sve koji nisu shvatili da je došao kraj Mirkovićeve vladavine u Zaječaru. Da bi saradnike poštedeo neprijatnosti, Mirković je podneo ostavku na mesto predsednika gradske Skupštine i napisao otvoreno pismo premijeru.\n– Vučiću, prestani više sa zastrašivanjima i pretnjama. Znam kako funkcionišeš, jer te dugo poznajem. Znam koliko voliš da se svetiš ljudima koji pomisle da ti se suprotstave u stranci, a kamoli ljudima koji su van stranke. Znam sve o ljudima kojima si okružen. Znam kako koristiš sve moguće resurse države da bi na nekog izvršio pritisak, osvetio mu se ili pod izgovorom „borba protiv korupcije“ pokušao da ga uhapsiš. A onda u svim medijima objaviš kako si najveći borac protiv korupcije na zemaljskoj kugli, u šta ne verujem, a ti znaš i zašto. Znao sam sve to ali sam ti poverovao da si se promenio. Znam da si od svih iz SNS-a tražio da moj odlazak ne komentarišu i da mi požele srećan put da bi ti ispao veliki, a sa druge strane, na posredan način, preko svojih policajaca i urednika Vučićevića da me kriminalizuješ. Pokušao sam džentlmenski da izađem iz SNS-a, ali mi ti to prosto ne dozvoljavaš sveteći se, i privatno i politički. Znam i da si poslao batinaše da ubeđuju zaječarske odbornike šta je država, a šta Saša Mirković. Znam da si rešio da se obračunaš sa mnom. Znam da imaš i privatnu vojsku, i privatnu policiju, i privatno tužilaštvo, i privatne sudove, ali svi oni funkcionišu po principu tajne organizacije zaveštane ćutanjem. Znam i da voliš da gledaš „Kuma“. Znam i još mnogo toga. Znam da ovim reskiram sve, i budućnost svoje dece i živote članova porodice, o mom i da ne govorim. Ali sam rešio da neću više da budem u toj tvojoj igri. Znaš i ti odlično da je sve ovo što kažem tačno i da nijedan poligraf na svetu neće moći da dokaže suprotno. Mislio sam da ćeš prestati da mi se svetiš i da ćeš shvatiti da je bilo vreme da se rastanemo. Ne, ti ideš i dalje, pa udaraš ispod pojasa. I da znaš, ja nisam protiv moje države koju neizmerno volim. Ja sam protiv tebe i tvog apsolutizma. Nemoj više da maltretiraš ljude koje poznajem. Nemoj da ih zastrašuješ, jer Srbija zna da trenutno možeš koliko hoćeš, ali ne možeš dokle hoćeš – napisao je Saša Mirković.\nIako je pokušao da smiri Vučića utešnim rečima „ne sekiraj se, neću da budem svedok-saradnik protiv tebe“, Mirković nije propustio da ga podseti na mnoge neprijatne teme.\n– Mnoge ljude iz opozicije držiš u policijskom stisku, te ne smeju ovo da ti kažu. Ja, evo, smem i hoću! I nemam problem da se s tobom pojavim na RTS-u na javnom poligrafu, pa da vide građani ko laže, a ko ne. Možemo da pričamo i o tome kako finansiraš izbore, šta je istina oko navodne krađe izbora 2012. godine, famozne afere „džak“. Možemo da pričamo i drugim stvarima, ali dok se ne odlučiš i zakažeš duel ostavi mi prijatelje i porodicu na miru, jer za sve što se desi njima, a i meni, ti ćeš biti kriv – optužio je Mirković bivšeg prijatelja i partijskog šefa.\nUz priznanje da je pogrešio što je bio član i funkcioner Srpske napredne stranke – „udruženja građana za uništvanje Srbije“ – Mirković je upozorio i na ono čega se Vučić najviše plaši:\n– Pre neki dan sam se ja probudio. Sutra će se probuditi još neko, vrlo brzo i cela Srbija. Doći će vreme da neki drugi, treći ili peti Saša izađe iz SNS, pa će Srbija saznati kako izgleda demokratija Aleksandra Vučića.\nZa početak rasula u naprednjačkom kartelu dovoljan je Saša Mirković. On zna sve Vučićeve prljave poslove, zna šta su i kako radili bata Andrej, kumovi Nikola Petrović, Goran Veselinović i Zoran Bašanović. Svestan je i da mu je to najbolja odbrana od osvetoljubivog vođe. Pošto je srušio most iza sebe, Mirković je ušao u borbu na sve ili ništa. U novogodišnjoj noći 2012. bačena mu je bomba na kuću, nešto kasnije mu je na ogradi osvanuo preteći grafit, ali to je dečja igra u odnosu na nevolje koje će ga snaći u ovom sukobu.\nBez obzira na ishod, svejedno da li će postati lider opozicije ili robijaš, Saša Mirković je već naneo veliku štetu Aleksandru Vučiću. Dokazao je da ga se ne plaši i da je spreman na borbu. Dovoljno da se naruši atmosfera straha kojom diktator štiti tron na kome se trenutno nalazi. Posle otvorenog pisma i nekoliko nastupa u javnosti, Mirković je probio led.\nSada je pitanje ko će krenuti njegovim putem. Kandidata nije malo, a Vučiću vreme izmiče. Sukob s Mirkovićem došao mu je u najnezgodniji čas, neposredno pred čistku u stranci, koja će se odigrati u januaru, na izbornoj skupštini Srpske napredne stranke.\nVučićev plan je jednostavan: rasterati ili minimizirati uticaj kadrova Tome Nikolića, rešiti se nepotrebnih i problematičnih, a izuzetno ambicioznih pojedinaca i na vodeća mesta postaviti slepe poslušnike. Realizacija plana biće mnogo komplikovanija. Očekivao je da će se lako, galantim obećanjem uvređenim novinarima, rešiti Bratislava Gašića. Pogrešio je. Vođen instinktom za samoodržanje na političkoj sceni, Gašić je pružio neočekivan otpor. Odbio je da podnese ostavku na funkciju ministra odbrane, animirao je lokalne sledbenike da pišu peticiju podrške, a diskretno je pokazao spremnost da pređe u Nikolićev tabor. Mnogo nezadovoljniji od Gašića su Igor Mirović i Miloš Vučević. Iako su najzaslužniji za uspon SNS-a u Vojvodini, sad, kad je došlo vreme da preuzmu vlast u pokrajini, moraju da se suoče s vođinom odlukom da glavnu ulogu preuzme mitrovački dođoš iz DSS-a Branislav Nedimović. S obzirom na Mirovićev karakter, neće biti iznenađenje kad i on objavi neko otvoreno pismo Vučiću u Mirkovićevom stilu.\nNajveći problem predstavljaće Zorana Mihajlović. Po svim svojim osobinama – autonomna je, odlučna, agresivna i transparentna – ona izgleda kao strano telo u Vučićevom okruženju. Vođa bi se osećao mnogo opuštenije bez njenog prisustva u vrhu SNS-a. No, njeno odstranjenje izazvalo bi dva problema. Manja muka je odluka Predsedništva da se na stranačkim izborima novo rukovodstvo bira tajnim glasanjem, što će sigurno mnoge nezadovoljne funkcionere ohrabriti u nameri da podrže Mihajlovićevu. Pritiscima, ucenama i obećanjima, svojim omiljenim manipulativnim oruđima, Vučić će verovatno uspeti da i u takvoj proceduri nametne svoju volju, ali ostaje mu veći problem – kako da u javnosti objasni da potpredsednica Vlade nije prošla reizbor na stranačkoj funkciji. Ako se odluči da ide do kraja i zaista najuri Mihajlovićevu, to će biti jasan signal da se Vučić priprema za vanredne republičke izbore, koje bi vezao s pokrajinskim u maju sledeće godine. U tom slučaju i Nikolićev klan moraće da pokupi pinkle i napusti SNS. Vučić je mnogo snage uložio u održavanje kontrolisanog haosa, kakvo postoji u tom kartelu otkad je osnovan. Do sada ga to nije ugrožavalo, ali ako propusti priliku da očisti stranku od svih nepodobnih i sumnjivih, za dve godine, kad je redovni izborni termin, mnogo toga može da se promeni. Sukobom s Mirkovićem i odricanjem od Gašića, Vučić je pokazao spremnost da uđe u riskantnu igru.\nOd Saše Mirkovića, korektnog saradnika, mnogo upotrebljivijeg nego što su Nebojša Stefanović, Nikola Selaković ili Aleksandar Vulin, napravio je ogorčenog neprijatelja. Loše za Vučića, dobro za Srbiju.\nIzgleda da unutarstranacka politika trenutno najmocnijeg coveka u Srbiji pokazuje znake opasnog prekombinovanja. Obmane, pritisci, ucene i podmicivanja, uobicajeni su deo politicke tehnike u ostvarivanju drzavnih ciljeva odvajkada. Ali, naravno da ne mogu da nadomeste nedostatak drzavnog cilja koji bi ih opravdao i postanu cilj sami po sebi, nesto cemu ne treba nikakvo opravdanje i smisao, kao sto se izgleda u ovom slucaju dogodilo. Ako se ova devijacija politickog uma ipak dogodi, politicki vodja i glavni nosilac ove bolesti, neminovno sve vise biva zavisan od cutanja svojih poverenika i najblizih saradnika, a njegova vlast cista iluzija. Vise je on u vlasti svojih saradnika nego oni u njegovoj. I uopste svaki korak u pravcu ucvrscenja gole vlasti koji nije u isti mah i korak ka unapredjenju nekih visih, drzavnih ciljeva, svaki novi odnos zasnovan na uceni, mitu i nasilju, postaje besmisleno i obilato rasejavanje svedoka-saradnika i sigurno utiranje puta ka zatvorskoj celiji. I ovoj gvozdenoj neminovnosti ne moze na put stati cak ni hronicna slabost srpskog pravosudja.\n« Vučić, klovn u ulozi diktatora\nTORTURA U BORU: Otkazi za nepodobne stručnjake »


eKapija | U toku izmuljenje kanala Begej-Novi pristan - Dovešće nautičare u Zrenjanin\nIzvor: Dnevnik | Utorak, 15.10.2019.| 09:50\nU toku izmuljenje kanala Begej-Novi pristan - Dovešće nautičare u Zrenjanin\nČišćenje kanala Begej (Foto: Grad Zrenjanin)\nU Zrenjaninu je u toku izmuljenje kanala Begej, a radovi se sprovode u okviru IPA programa prekogranične saradnje Rumunija - Srbija.\nNa početku stare okretnice za brodove biće postavljen plutajući dok, odnosno pristan. Ta lokacija je u blizini postojećih gradskih saobraćajnica i pešačkog mosta.\nRadovi se sprovode u okviru IPA projekta prekogranične saradnje Rumunija - Srbija pod nazivom "Revitalizacija navigacione infrastrukture na Begeju" (BEGA), a vrednost posla iznosi 584.190 EUR.\n- Uređenjem obale i postavljanjem pristana omogućava se korišćenje turističkog potencijala Hidrosistema DTD i omogućava razvoj nautičkog turizma u Zrenjaninu i okolini. Takođe, i kroz ove radove, prepoznat je potencijal Hidrosistema DTD kao mogućeg pokretača u oblasti plovidbe i saradnje između Srbije i Rumunije - saopštilo je Javno preduzeće Vode Vojvodine.\nInače, projekat BEGA se u Srbiji odnosi na revitalizaciju kanala Begej na potezu od granice sa Rumunijom do hidrotehničkog objekta u Kleku, u dužini od 32,26 kilometara.\nPored izmuljenja okretnice i izgradnje pristana, projekat revitalizacije kanala Begej obuhvata i izradu tehničke dokumentacije za potrebe izmuljenja, deponovanja i remedijacije sedimenta na plovnom Begeju, kao i nabavku plovnog bagera i plovne kosačice za održavanje njegove plovnosti.\nTakođe, predviđa i sanaciju hidrotehničkih objekata u Kleku i Srpskom Itebeju, kao i izgradnju dvonamenske staze (radno-inspekcione i biciklističke), od granice sa Rumunijom do prevodnice u Kleku.\nUkupna vrednost celog projekta iznosi oko 14 mil EUR.\nizmuljenje kanala Begej\nIPA program prekogranične saradnje Rumunija Srbija\nnovi pristan u Zrenjaninu\nprojekat Revitalizacija navigacione infrastrukture na Begeju\nuređenje obale u Zrenjaninu


Klela se da NIKADA VIŠE NEĆE IMATI DEČKA, a onda je pevačica UPOZNALA NJEGA: Kada joj je na bini priredio OVO IZNENAĐENJE, svima je bilo jasno ŠTA SE DEŠAVA - Zena.rs\nKlela se da NIKADA VIŠE NEĆE IMATI DEČKA, a onda je pevačica UPOZNALA NJEGA: Kada joj je na bini priredio OVO IZNENAĐENJE, svima je bilo jasno ŠTA SE DEŠAVA\nIako se Adel klela da više neće pustiti muškarca u svoj život, Sajmon je uspeo da je osvoji. Ipak, juče je objavila da je brak i zvanično gotov, a evo ko je Sajmon Konecki.\nSajmon Konecki Foto: Profimedia\nRođen je 1974. godine u Njujorku ali se njegova porodica preselila u London kada je Sajmon imao 10 godina. Školovao se na fakultetu Iton, a blizak prijatelj sa fakulteta mu je Ber Grils.\nNjegovi roditelji, Rozmari i Endrju, vratili su se u Ameriku i trenutno žive na Floridi.\nInače, Sajmonova karijera počela je da ide uzlaznom putanjom kada je postao direktor kompanije EBS, ogranka giganta Icap.\nMeđutim, iako je nizao poslovne uspehe, poželeo je da njegov rad ima i dobrotvornu notu, pa je postao saosnivač kompanije "Life Water", što je ekološki brend flaširane vode u Velikoj Britaniji. Ovu firmu osnovao je sa prijateljem Lukasom Vajtom. Nedugo po osnivanju, osnovali su dobrotvornu organizaciju "Drop4Drop", koja za cilj ima da obezbedi čistu pijaću vodu zemljama trećeg sveta.\nKAKO JE UPOZNAO ADEL?\nOvako je počela romansa Adel i SajmonaFoto: Profimedia\nSajmon i Adel su prvi put viđeni zajedno u javnosti 2012. godine, kada su išli zajedno na odmor u Floridi.\nPričalo se da ih je upoznao pevač Ed Širan u periodu kada se Adel oporavljala od operacije grla koju je imala 2011. godine. Međutim, Ed je te glasine demantovao na Tviteru.\nAdel je u to vreme pokušavala da preboli bivšeg dečka i redovno je govorila da je odlučna u nameri da bude sama jer joj je partner u životu samo smetnja, ali izgleda da je Sajmon uspeo da je osvoji.\nPevačica je SINOĆ objavila VEST koja je sve iznenadila: Nakon 8 godina ljubavi usledio je BOLAN PREOKRET\nPevačica od 2013. godine ne razgovara sa ocem jer je ISPRIČAO OVAJ DETALJ O NJOJ: Ljudi su saznali ČIME SE ON BAVI i ne mogu da poveruju da TAKO ŽIVI\nIako su u najvećoj mogućoj meri čuvali svoju privatnost, povremeno bi im se ipak desio izliv ljubavi, pa se tako pamti njen koncert u Nešvilu 2013. godine kada ju je usred koncerta Sajmon na bini zasuo ljubavnim porukama.\nAdel na biniFoto: Twitter\nSajmon je ispisao na hiljade poruka, među kojima i "Volim te", "Ti si anđeo" i "Srećna godišnjica".\nSajmon i AdelFoto: Profimedia\nInače, Sajmon je pre Adel bio u braku sa stilistkinjom Kleri Fišer. Brak je trajao od 2004. do 2008. godine i iz njega ima ćerku, a kružile su glasine da je Adel rasturila ovaj brak. Adel je to demantovala izjavom da je Sajmon bio razveden četiri godine pre nego što ga je ona upoznala.\nSupruga OPASNOG ČIKE iz kviza "Potera" je prošle godine zapalila Srbiju: Kad je vidite biće vam jasno i zašto


Aktuelnosti, Promovisati kulturno nasledje\nPromovisati kulturno nasledje\nPredsjednik opštine Ulcinj Loro Nrekić i potpredsjednica Hadixha Gjoni primili su na sastanak delegaciju iz regiona.\nNa sastanku sa predstavnicima iz Mostara, Tirana, Gjirokastra i Ulcinja prezentovane su mogućnosti saradnje u organizaciji sajmova umjetnika i artizanata ,sa ciljem očuvanja i promocije kulturne baštine i promocije turističke ponude.\nPredsjednik Nrekić je naveo da je opština podržala i da će nastaviti da podrži projekte koji promovišu kulturne i istorijske vrijednosti,i slične projekte koji zbližavaju region i rade na jačanju dobrosusjedskih odnosa,kao dobar primjer istakao je Udruženje umjetnika“ Globus Art“ sa sjedištem u Ulcinju koji organizuju Sajam i izložbe zanata i zanatskih proizvoda i slične manifestacije preko kojih se promovišu kulturne baštine i unapredjuju vrijednosti.


Švicarska "odmrzla" 3,4 milijarde franaka blokirane ruske imovine - Akta.ba\nŠvicarska vlada je "odmrzla" 3,4 milijarde franaka (3,26 milijardi eura) privremeno blokirane ruske imovine, napominju kako je ukupan iznos "zamrznutih" sredstava 6,3 milijarde švicarskih franaka (šest milijardi eura).\n13.05.2022. 10:57 / Izvor: Agencije\nŠvicarska vlada je "odmrzla" 3,4 milijarde franaka (3,26 milijardi eura) privremeno blokirane ruske imovine, napominju kako je ukupan iznos "zamrznutih" sredstava 6,3 milijarde švicarskih franaka (šest milijardi eura), javlja Reuters.\n"Ne možemo da zamrznemo sredstva ako nemamo dovoljno osnova", rekao je novinarima Bollinger, visoki zvaničnik u Državnom sekretarijatu za ekonomske poslove (SECO) koja nadgleda primjenu sankcija.\nHelsinška komisija u SAD-u, tijelo koje finansira vlada i koje se bavi pitanjima bezbjednosti, saradnje i ljudskih prava, početkom maja je prozvala Švicarsku kao "vodećeg pomagača" ruskog predsjednika Vladimira Putina i njegovih prijatelja. Za njih je navela da "koriste švicarske zakone o tajnosti da bi sakrili i zaštitili prihode stečene zločinima".\nŠvicarska vlada je na "najoštriji mogući način" odbacila te optužbe, a predsjednik te zemlje Ignazio Cassis je u telefonskom razgovoru sa američkim državnim sekretarom Antonyjem Blinkenom zatražio od Washingtona da "odmah popravi obmanjujuću sliku" o Švicarskoj.\nŠvicarska usvojila posljednji krug sankcija EU protiv Rusije\nGrad Mostar dio MEG projekta vrijednog 22 mliona KM\nŠvicarska upozorila na očekivanu inflaciju u zemlji zbog događaja u Ukrajini\nŠvicarska uvela sankcije Bjelorusiji\nDodjeljeni certifikati za 17 poslovnih subjekata koji su uspješno završili obuku za mentore\nUsvojen program za unaprijeđenje vodnih usluga u FBiH\nUnapređenje izvođenja praktične nastave van škole za učenike u ZDK\nBašić: ZDK je "kičma" razvoja FBiH i strateški planiramo svoj razvoj


UTAMNIČENA CRKVA – STRADANJE SVEŠTENSTVA SRPSKE PRAVOSLAVNE CRKVE OD 1945. DO 1985. GODINE – Strana 13 – Svetosavlje\nUTAMNIČENA CRKVA – STRADANJE SVEŠTENSTVA SRPSKE PRAVOSLAVNE CRKVE OD 1945. DO 1985. GODINE\nStradanje sveštenstva Srpske Pravoslavne Crkve\nod 1945. do 1985. godine\nVREME JE ZA POKAJANJE\nDvadeseti vek, više nego ijedan period naše nacionalne istorije, bio je porazan za srpski rod. Buktinja koja je izazvala rušenje srpskog domaćinstva, porodice, tradicije i vere jeste komunizam, bezbožna ideologija sunovraćenih bogoboraca. Srpska pravoslavna crkva je u svom osmovekovnom postojanju prolazila kroz razna iskušenja i stradanja što je očekivan položaj vernih Gospodu Isusu Hristu, na krst raspetom radi otkupljenja ljudskih grehova. No, izgleda da je po dušu našeg naroda komunistički teror bio pogubniji nego turski ili katoličko-prozelitski; ovi drugi bejahu pravoslavnom stanovništvu spoljašnji neprijatelji, jasno otelotvorenje Zla. A komunistička pošast je temeljno zavadila braću, kumove, loze i plemena i, kao nijedna društvena formacija pre njega, ona je sprovela latinsku izreku – „čovek je čoveku vuk“ – u delo do krajnosti. Duhovna pećina u kojoj se naš narod našao, sredinom prošlog veka, a sa njim je, kao i uvek do sada, bila njegova Srpska pravoslavna crkva, jeste nešto što je u Srba nebivalo. Brozoslavija je iz svih oružja potegla paljbu po sveštenicima, bogosluženjima i hramovima Srpske pravoslavne crkve, jer je uništenje Pravoslavlja bio osnovni zadatak kompartijskih „naprednjaka“ i s tim u vezi se razgrađivala i naša nacionalna tradicija, gasilo selo kao njeno izvorište, zabranjivala mnogo koja pesma koja je svih prethodnih stoleća budila u Srblju zanos i ponos, prisilno su se brisali ćirilica, naši srednjovekovni spomenici, hramovi pretvarili u nedostojne objekte ili mauzoleje, poništavala su se vekovna srpska znamenjja, običaji kojih se naš rod čestito pridržavao odvajkada.\nU tom apokaliptičnom vremenu – kad se sekira duhovnog i biološkog razaranja Srpstva razmahala, najveći teret patnje i mučeništva ipak su poneli sveštenici Srpske Pravoslavne Crkve. „Bog se dragi na Srbe razljuti“, kako i ne bi kad, recimo, čitanjem ove dragocene knjige prote Sava Jovića, autora više izuzetnih dela u savremenoj srpskoj književnosti, saznajemo kakva zla su sami Srbi nanosili svojim duhovnim pastirima u nekoliko prethodnih desetleća. Ovo jedinstveno štivo je zapravo literarno oblikovana dokumentarna građa o vascelom stradanju pripadnika naše Crkve od 1945. do 1985. godine. Posle uvodnog slova protojerej Savo Jović daje sledeća imena poglavljima u svom delu: „Komunistički „juriš“ na Srpsku pravoslavnu crkvu“, „Likvidiranja sveštenoslužitelja Srpske pravoslavne crkve“, „Hapšenja, progon i robijanje mitropolita i episkopa Srpske pravoslavne crkve“ (kao naslovi poglavlja pojavljuju se imena određenih mitropolita i episkopa koji su se svojim hrišćanskim držanjem udostojili da budu u tom nizu) i „Hapšenja, progon i robijanje srpskih sveštenika, monaha i monahinja“.\nOno što je posebno važno – sastavljač ovog „kataloga sudbina“ pastira Srpske Pravoslavne Crkve, ovovremenih mučenika nigde ne pribegava interpretacijama ili doradama podataka, već beleži ili prenosi zapis po onome kako se nešto zaista desilo. Jedina njegova intervencija je u doteranom jeziku teksta kojim nam se predočava ova ,uistinu znamenita, istorijska građa. Naravno, kompozicija dela je osmišljena i logički obrazložena, ritam kazivanja je dinamičan što doprinosi održavanju pažnje čitaoca. Ovo je važno s obzirom da je spisak imena i događaja, koji se zbirno može nazvati poluvekovno novovremeno satiranje Srpske Pravoslavne Crkve, poduži i razgranat, a kako je i sadržaj pripovedanja mučan, zamor čitanja bio bi očekivan. Lakim perom umešnog pisca otac Savo Jović je ovaj potencijalni problem uzete teme prebrodio.\nPotpuno prikladno ispred poglavlja „Likvidiranja sveštenoslužitelja SPC“ autor knjige kao moto daje Tropar Svetim novomučenicima srpskim. Kratke povesti o zločinima koji su u tom zlehudom vremenu počinjeni nad sveštenicima, sva tri reda naše Crkve, užasavajuće su svedočanstvo, pogotovu ako se zna da su ubijeni na pravdi Boga. To nabrajanje stradanja i umiranja naših prezvitera najviše podseća na knjigu iste tematike „Krstom, perom i mačem“ prote Bože Jokanovića gde se imenuju mnogi mučeni i ubijeni sveštenici u 19. i 20. veku, što od Turaka, što od ustaša, što od Nemaca i drugih okupatora, što od komunista.\nNaravno, neizbežna su i poređenja, tačnije uspostavljanje mnogih podudarnosti „Utamničene crkve“ sa stranicama čuvenog „Arhipelaga Gulaga“ Aleksandra Solženjicina. Jedina razlika u stradanju ruskog i srpskog sveštenstva u totalitarnom dvadesetom veku jeste kvantitavna, naravno na strani ruskog sveštenstva, ali razmere pogubnih dejstava bezbožne komunističke ideologija po ova dva naroda i njihovih sveštenih lica skoro da su jednake.\nU sledećem poglavlju („Hapšenja, progon i robijanje mitropolita i episkopa SPC“) predstavljaju nam se nešto duže povesti o proganjanim crkvenim velikodostojnicima. Meću tim pripovestima posebno se ističe ona o Mitropolitu dabrobosanskom Nektariju Krulju po količini nesreće, jer je ovaj stradalnik, pored ostalih mučenja, kojima je bio izložen, doživeo organizovano linčovanje od strane naroda „vođenog presvučenim pripadnicima UDBE i milicije“. Tome je prethodila bezumna hajka protiv Mitropolita u javnom mnjenju Bosanskog Petrovca i okolnih mesta u čemu su, da cinizam bude veći, prednjačili takozvani Srbi, to jest bogoborci. Ni drugi u ovom tekstu pomenuti velikodostojnici Srpske pravoslavne crkve nisu poneli manji teret na sopstvenim plećima i trnovit venac na glavama, služeći postojano Gospodu Isusu Hristu. Oni su svojim nadljudskim trpljenjem, silnom krotkošću svedočili veru u Boga živoga i, verujemo, udostojili se Carstva Božjeg. Pridodavši svoje Bogom prosvetljene duše Nebeskoj Srbiji koja je nepojmljivo velika i bdi nad nama.\nA nebeska Srbija je zapravo Crkva, zajednica živih i usnulih duša u Hristu. Ona će nam biti jemac pred Gospodom ako ne posrnemo i ne ispustimo zavet naših svetih predaka. Jer, delima se Ljubav iskazuje, pa se i od nas, današnjih preostalih Srba očekuju lično uzrastanje i podvig – žrtva za Boga – spremnost da se sve podredi čistom srcu i bogonadahnutom delanju u slavu Božiju.\nSvi mučenici koje smo ovom knjigom, pored ostalog, upoznali odlučno su ostali na stazi Jagnjeta, a krv njihova pašće, ako već nije, na glave njihovih dželata. Zato je ovo vreme pročišćenja kada se računi svode i svakome se daje prilika da u sve većem broju znakova prepozna da je svet pred Ishodom, a to je Poslednji sud kad dolazi Pravi Sudija da meri svakome po pravdi Boga nebeskoga.\nProfesor Rastko Jevtović\nKljučne reči: Protojerej SAVO B. Jović


Posle istraživanja Insajdera država odustaje od puta preko parcela prodatih Al Dahri | Insajder\nPosle istraživanja Insajdera država odustaje od puta preko parcela prodatih Al Dahri\nMemorandum za izradu planske dokumentacije za izgradnju autoputa Beograd- Zrenjanin, koji je danas potpisan u nadležnom Ministarstvu, prvi je dokument kojim je država zvanično odustala od izgradnje do sada planirane brze saobraćajnice. Tvrdnje da se odustalo od izgradnje brze saobraćajnice nadležni su počeli da iznose tek nakon što je u serijalu Insajdera „Prodaja” objavljeno da je država Al Dahri iz UAE zajedno sa imovinom PKB-a prodala i one parcele koje su u trenutku prodaje, prema važećem planu, predviđene za izgradnju brze saobraćajnice do Zrenjanina. Da je država sprovela plan koji je već usvojila, to bi značilo da mora da otkupljuje po tržinim cenama ono što je prodala Al Dahri.\nPotpisivanje Memoranduma o izradi dokumentacije za projekat auto-puta Beograd-Zrenjanin i Zrenjanin-Novi Sad Foto: MInistarstvo građevinarstva\nPotpredsednica Vlade i ministarka građevinarstva Zorana Mihajlović potpisala je danas Memorandum o razumevanju i izradi planske i tehničke dokumentacije za izgradnju auto-puta Beograd (Borča) – Zrenjanin – Novi Sad, sa kineskom kompanijom Čajna Šandong Internešnal.\nPrilikom potpisivanja Memoranduma predstavljena je i mapa novog idejnog rešenja, ovoga puta za autoput.\nMapa koju je danas predstavilo Ministarstvo građevinarstva\nIz ove mape je jasno da država pokušava na sve načine da, obilaznom trasom, izbegne da novi autoput ide preko parcela koje su prodate Al Dahri u oktobru 2018. i tako ublaži štetu nastalu zbog očiglednog propusta prilikom prodaje imovine PKB-a. Najvećim delom će to i uspeti.\nMeđutim, osim što se postavlja pitanje da li i koliko izbegavanje deonica prodatih Al Dahri povećava cenu budućeg autoputa, ostaje sporna jedna deonica.\nPoređenjem parcela koje su prodate Al Dahri sa mapom novog idejnog rešenja, najveći problem će biti deonica od Borče do Glogonja, gde bi država i dalje mogla doći u situaciju da otkupljuje ono što je prodala 2018.\nParcele prodate Al Dahri\nUkoliko država ipak bude prinuđena da od Al Dahre otkupljuje zemljište, iste parcele će morati da otkupljuje po tržišnoj vrednosti, po višestruko većim cenama od one po kojoj je zemljište prodala.\nOko novog autoputa poznato je…\nPrema onome što je danas objavljeno, ukupna dužina autoputa će biti 113 kilometara i to 58 kilometara od petlje Borča do krajnje tačke na obilaznici oko Zrenjanina, a od Zrenjanina do Novog Sada - 45 kilometara. Procenjena vrednost izgadnje oba autoputa je oko 600 miliona evra. Kako je saopšteno, reč je o izgadnji autoput u obliku ćiriličnog slova P, koje će činiti već izgrađeni autoput Beograd – Novi Sad i deonice Borča – Zrenjanin i Zrenjanin – Novi Sad.\nDa li će država ipak uspeti da izbegne sve prodate parcele i koliko je propust države poskupeo izgradnju autoputa biće jasno tek kada budu završeni precizni planovi, što je nadležna ministarka Mihajlović najavila u toku godine.\nUblažavanje štete, izbegavanje odgovornosti\nNa osnovu zvanične dokumentacije objavljene u serijalu Insajdera „Prodaja” u januaru 2019, jasno je da je Republika Srbija mesecima pre prodaje zemljišta PKB-a kompaniji Al Dahra, planirala proširenje Zrenjaninskog puta odnosno izgradnju brze saobraćajnice od Beograda do Zrenjanina.\nPrema analizi Insajdera, najmanje 27 parcela koje su prodate Al Dahri nalaze se odmah pored zrenjaninskog puta i obuhvaćene su Prostornim planom Ministarstva građevinarstva za izgradnju brze saobraćajnice Beograd-Zrenjanin. Taj plan je prošao javni uvid u aprilu 2018, pet meseci pre prodaje imovine PKB-a.\nNa osnovu tog plana, a neposredno nakon prodaje imovine PKB-a, Uprava za kapitalna ulaganja AP Vojvodina sprovela je tender za izradu tehničke dokumentacije za izgradnju brze saobraćajnice do Zrenjanina. U tenderskoj dokumentaciji se navodilo i to da je „projektant obavezan da se pridržava rešenja iz Prostornog plana Ministarstva građevinarstva.\nTek nakon što je u serijalu Insajdera „Prodaja” objavljeno da je država Al Dahri prodala zemljište PKB-a, koje je prema važećem planu bilo predviđeno za proširenje postojećeg puta i izgradnju brze saobraćajnice Beograd – Zrenjanin, nadležni su počeli da tvrde da se od tog plana odustalo i da će se umesto brze saobraćajnice graditi autoput.\nNa pitanja novinara Insajdera kojom će trasom ići autoput, nadležni su tvrdili da plan i dalje nije poznat.\nMinistarka Mihajlović je još u februaru 2019. tvrdila da neće ići preko parcela koje su prodate Al Dahri, iako ni tada, pa ni danas trasa nije poznata.\n„Ne mogu da kažem otprilike, ja nisam takav genije kao vi. Ja zaista ne znam kuda će ići autoput i postoje stručnjaci koji se time bave“, navela je ministarka građevinarstva.\nSamo nekoliko dana kasnije, premijerka Ane Brnabić je ponovila da trasa još nije poznata, ali i da, suprotno tvrdnji ministarke Mihajlović, još nije doneta ni konačna odluka da li će biti građen auto-put ili brza saobraćajnica.\n„Finalna trasa još nije određena, na tome se radi i prerano je donositi zaključke", rekla je Brnabić.\nNa pitanje novinara Insajdera kako onda bilo ko može da tvrdi da država neće otkupljivati parcele koje je nedavno prodala Al Dahri, Brnabić je odgovorila „videćete u budućnosti“.\nNiko međutim nije odgovorio na pitanje ko je odgovoran što predstavnici nadležnih institucija nisu vodili računa o tome koje je zemljište trebalo da bude izuzeto prilikom prodaje nekadašnje imovine PKB-a, odnosno za to što će građani morati da plate propust države, bilo za otkup parcela od Al Dahre ili za eventualno zaobilaženje tog zemljišta, izgradnjom duže, a samim tim i skuplje trase.\nPrivatizaciju imovine PKB-a realizovalo je Ministarstvo privrede u saradnji sa Gradom Beogradom kao vlasnikom PKB-a, a na osnovu zaključaka Vlade Srbije. Plan izgradnje brze saobraćajnice, kao i nova ideja izgradnje autoputa, u nadležnosti je Ministarstva građevinarstva, saobraćaja i infrastrukture.\nPrivatizacija PKB-a trebalo je da podrazumeva oporavak propalog kombinata, ali je sprovedena tako da je samo prodata imovina nekada najvećeg poljoprivrednog kombinata.\nKompanija Al Dahra iz Ujedinjenih Arapskih Emirata je kroz privatizaciju imovine PKB-a postala vlasnik 17.000 hektara poljoprivrednog zemljišta Beograda po ceni od 4.700 evra po hektaru. Privatizacija je sprovedena odlukama, sporazumima i zaključcima koje su donosili predstavnici vlasti od 2009. godine do danas, uprkos tome što je prodaja poljoprivrednog zemljišta zabranjena zakonima Srbije.\nIstraživanje novinara Insajdera o tome šta je sve bilo sporno prilikom privatizacije imovine PKB-a objavljeno je u januaru 2019. godine u serijalu „Prodaja”.


Sidran: Sad bih potpisao da se ponovo formira Jugoslavija – javniservis.me\n19. Januara 2021. - 9:54\nBosna i Hercegovina nije Jugoslavija u malom, kako se to često tvrdi, izjavio je pjesnik, pisac i scenarista Abdulah Sidran, dodajući da su je formirali najpametniji i najveći ljudi, a razvalili hohštapleri.\nJugoslaviju volim i sad bih potpisao da se ponovo formira”, rekao je Sidran u emisiji Nekad bilo.\nSidran se osvrnuo i na svoje nekadašnje predratno prijateljstvo sa Radovanom Karadžićem, za koga kaže da je još 1969. godine bio vrbovan za rad u državnoj bezbednosti, koja ga je i poslala na usavršavanje u SAD.\nZa Sidrana je to bio jasan znak da je Karadžić već tada bio pripreman za ratne godine. Naročito kada se zna da su mnoge značajne ličnosti i uticajniji Srbi odbili da budu predsjednici SDS tokom njegovog formiranja.\n“Čak i rane na tijelu znaju da izrastu u bisere i najbolji primjer za to su školjke”, kaže Sidran, koji razumije strahove Srba sa početka 90-tih, jer su se tada ponovili simboli pod kojima su Srbi stradali u Drugom svjetskom ratu.\n« Robi K.: Božićni obid\nVladan Joković podnio ostavku »


kubusna zgrada | Gradnja\nNajprometnija naplatna rampa u zemlji odlazi u istoriju a zameniće je nova koja ima propusnu moć veću za 40%. Izmeštanje naplatne stanice Bubanj potok dugo je planirani projekat, a nova pozicija…\nIgor Conić, 17.03.2017. 0 1 min za čitanje


Znaci pogoršanja astme » Hotel Javor\nAstma je hronična upala disajnih puteva koja izaziva neprijatno stezanje u grudima i teškoće pri disanju. Stalni upalni proces u disajnim putebima dovodi do povećane iritabilnosti nervnih završetaka, koja je jedna od glavnih karakteristika bronhijalne astme. Pacijent koji ima bronhijalnu astmu, ako poštuje savete lekara i uzima sve preporučene lekove, može mesecima da bude bez ikakvih disajnih tegoba, ali bronhijalna astma nije bolest koja može potpuno da se izleci.\nSimptomi bronhijalne astme su otežano disanje, stezanje i sviranje u grudima, produžen izdisaj i kašalj sa ili bez iskašljavanja. Astmu, pogoršanje bolesti i akutne napade mogu da izazovu virusna respiratorna infekcija, alergeni (poleni, kućna prašina, perut životinja, grinje, neke vrste hrane, jaki mirisi, aerozagadjenje, fizicki napor, stresne situacije…).\n- Različite vrste lekova mogu da pojačaju već postojeću bronhijalnu hiperreaktivnost (beta-blokeri koji se koriste u kardiologiji), aspirin, nesteroidni antiinflamatorni lekovi, ali i aditivi u hrani, sulfiti… Kao iritansi koji izazivaju napade gušenja mogu da se jave i hladan vazduh, infekcije gornjih disajnih puteva, hormonske promene, vraćanje kiselog želudacnog sadržaja u jednjak(GERB).\nIako astma ne može u potpunosti da se spreči, napade je moguće prorediti i sprečiti na više različitih nivoa.\nPogoršanje astme može da ima znake koji mogu ukazati na mogući napad.\nBudite na oprezu ako:\n- često kašljete (posebno tokom noći)\n- budite se noću\n- neobjašnjivo ste umorni\n- imate osećaj da ne možete doće do dovoljno vazduha\n- imate osećaj teskobe ili stezanja u grudnom košu\nProverite stanje pikfloumetrom. Ako su vrednosti 20% niže od najbolje vrednosti, primenite lek za brzo oslobađanje od simptoma (Salbutamol-Ventolin ili Berodual)


Kamper – šta sve treba da znate pre kupovine? - Naš internet magazin\nŽivot na točkovima, ako ste avanturista, zvuči sjajno. Vozite se od mesta do mesta, stajete gde želite, zadržavate se koliko hoćete i uopšte uzev, nezavisni ste od redova vožnje, raspoloživosti smeštajnih kapaciteta i rezervacija. Međutim, pre nego što se upustite u ovu avanturu, neophodno je da nabavite kamper, kombi ili kamp prikolicu, servisirate ih, uplatite osiguranje i još štošta. O svemu ovome možete se detaljnije informisati na internetu, a naći ćete i puno korisnih videa ili članaka sa svim uputstvima korak po korak.\nMeđutim, da li ste ikada razmišljali šta je sve to što treba da znate pre nego što uopšte kupite kamper ili kombi i otisnete se među one koji žive u pokretnoj kući?\nOvo će prvenstveno zavisiti od broja ljudi koji će u kamperu boraviti i vremena koje ćete provesti na putu, ali i od vaših svakodnevnih potreba unutar njega. Da li planirate da kuvate ili da se hranite u restoranima? Da li ćete biti u kamp naselju gde već postoje tuš i toalet ili vam trebaju plastični rezervoari za tekuću vodu i otpadne vode? Da li ćete ga mahom koristiti zimi ili leti, ili u toku cele godine?\nSve ovo će naravno uticati na to šta ćete kupiti. Za par letnjih meseci koje ćete provesti na jednom mestu, a želite da uštedite na smeštaju, kamp prikolica je idealna. Međutim, ako planirate da budete u pokretu sve vreme, kombi ili kamper su bolja opcija.\nRazmišljajte o budžetu unapred\nUkoliko ste već počeli da razmišljate o kupovini, počnite odmah i da planirate budžet. Veći budžet će naravno značiti i bolje performanse, kao i manja kasnija ulaganja.\nNajjeftinije opcije su ili kupovina kamp prikolice, gde obavezno morate voditi računa o tome koliko tereta vaš automobil može da vuče, ili kupovina kombija koji ćete pretvoriti u kamper. Ukoliko se odlučite za ovu soluciju, imajte na umu i dodatna ulaganja prilikom opremanja i redizajniranja. Kamperi su jako skupi, ali dolaze opremljeni sa svime što vam je potrebno.\nImajte na umu dodatne troškove\nKupili ste svoju pokretnu kuću iz snova, sredili je i opremili. Imate određeni budžet za narednih godinu dana za sve neophodne izdatke, uključujući i godišnje održavanje vašeg kampera ili kombija. Međutim, da li ste računali i na nepredviđene troškove?\nProblem sa kamperima, naročito ako se ne koriste često, je što često znaju da se pokvare, a mehaničari koji su za to obučeni ne nalaze se tako lako. Stoga, uvek imajte na strani izdvojenu sumu za sve ono što može da krene naopako, a preporučljivo je i da se raspitate koliko košta osiguranje i koji se sve paketi nude.\nUskladite vozačku dozvolu sa onim što kupujete\nPre svega, obratite pažnju na nosivost i broj sedišta. Sa vozačkom dozvolom B kategorije, možete voziti vozila najveće dozvoljene mase do 3,5 tone, kao i vozila sa devet mesta za sedenje, uključujući i sedište vozača. To znači da kombi nosivosti do 3,5t možete voziti sa vozačkom dozvolom B kategorije, dok će vam za kombi veće nosivosti trebati dozvola C kategorije. Ukoliko se odlučite za kupovinu kamp prikolice, morate imati dozvolu BE kategorije. Takođe, morate obratiti pažnju da na svom vozilu imate kuku koja zadovoljava sve relevantne zakone. Kod polaganja za BE kategoriju, prednost je to što, ukoliko već posedujete dozvolu B kategorije, ne morate ponovo da polažete test. Ukoliko se, pak, odlučite za kupovinu kampera, vodite računa koji tip dozvole vam treba. Ovo će zavisiti od nosivosti, ali i broja mesta za sedenje u kamperu.\nPre definitivne kupovine, proverite da li vam ovaj stil života odgovara\nUkoliko niste znali, kampere je moguće i iznajmiti. Tržište za to u Srbiji je malo, te je preporučljivo da to uradite i do nekoliko meseci unapred. Ukoliko putujete u inostranstvo, proverite kako se kreću cene i modeli u zemlji u koju idete. Iznajmljivanjem i isprobavanjem ovakvog stila života možete, pre nego što potrošite veću sumu novca, utvrditi da li je to za vas ili ipak preferirate udobnost hotela i sopstvenog doma.\nIako na prvi pogled deluje uzbudljivo i lako, ovaj stil života nije za svakoga. Stoga dobro razmislite i uradite sva neophodna istraživanja pre bilo kakve odluke. Na kraju krajeva, ipak je najbitnije da ono što izaberete odgovara baš vama.\nProsečna ocena 4.3 / 5. Broj ocena: 16\nUnapredite svoje navike u ishrani


Makart | Knjiga: VIŠEJEZIČKI MEDICINSKI REČNIK - Aleksandar Kostić | Internet knjižara | Drugačiji od drugih\n11.220 rsd13.200 rsd\nUšteda 1.980 rsd (15%)\nVišejezički medicinski rečnik, autora prof. dr Aleksandra Kostića, je izuzetno vredno delo koje je nezamenljiva literatura u medicinskim i naučnim krugovima. Višejezički medicinski rečnik je jedinstveno autorsko ostvarenje. Na oko 1700 strana dato je oko 140.000 reči na latinskom, nemačkom, engleskom, francuskom, italijanskom, ruskom i srpskom jeziku, kao i Eponimni (po autorima) rečnik.\nVIŠEJEZIČKI MEDICINSKI REČNIKMožda vam se svidi i…


Četvrtak, 19. 8. 2004.\nPlavi mladi reprezentativci dobrom igrom i pobedom nad Slovenijom ponovo vratili veru u naš fudbal\nPerović: Ovako treba!\nTeren je bio jako težak za igru, nismo nastupili u kompletnom sastavu, ali smo ipak pobedili i pokazali kako se igra u dresu sa državnim grbom\nMlada fudbalska reprezentacija Srbije i Crne Gore ostvarila je sigurnu pobedu na gostovanju u Ljubljani gde je odmerila snagu sa slovenačkim vršnjacima: Slovenija - Srbija i Crna Gora 1:3 (0:1). Tako je trenerski tandem plavih u sastavu Tomislav Sivić - Dragan Vujović uspešno odmenio selektora Vladimira Petrovića koji je pred polazak na Olimpijske igre na Terazijama 35 ostavio spisak igrača za duel sa "janezima".\nLazar Popović, napadač Čukaričkog koji je postigao pobedonosni gol na debiju nove generacije "plavih nada" u Beogradu protiv Norveške (1:0), ovoga puta se kao prvi upisao u listu strelaca, i to u 32. minutu. Taj pogodak glavom na centaršut Baste bio je za konačnih 1:0 u prvom poluvremenu, a onda je vođstvo, na asistenciju Vukelje, uvećao Perović udarcem iskosa sa 6-7 metara i to 11 minuta pre nego što je Burgić smanjio na 1:2 u 61. minutu susreta.\nĐorđević tri meseca van terena\nNaš fudbalski internacionalac Predrag Đorđević bio je na spisku selektora Ilije Petkovića za sinoćnju prijateljsku utakmicu sa nacionalnim timom Slovenije. Prema dogovoru, kreator igre Olimpijakosa trebalo je da se priključi reprezentaciji u Ljubljani, ali je umesto njega iz Atine stigla vest o povredi. Iskusni vezista na nedeljnom treningu povredio je ligamente kolena i prema prvim procenama predstoji mu duža pauza. Đorđević će već u sredu biti operisan, posle čega sledi tromesečna rehabilitacija.\nMogli su Slovenci i ranije do pogotka, ali nisu iskoristili jedanaesterac što je bio dodatni udarac na njihovo ionako poljuljano samopouzdanje. Treći gol i ubedljivu pobedu našoj reprezentaciji doneo je prvotimac novosadske Vojvodine Ljubiša Vukelja koji je golmana slovenačke mlade reprezentacije savladao u poslednjim trenucima utakmice, i to posle jednog loše procenjenog centaršuta od strane odbrane domaćina.\n- Mislim da smo odigrali jako dobro, iako je teren bio izuzetno težak i gotovo nemoguć za igru. Pritom, za nas su nastupili neki fudbaleri kojima je ovo prvi put da igraju za mladu reprezentaciju, što je uz odsustvo nekih članova olimpijskog tima, bila dodatna otežavajuća okolnost. Naravno, kada svi budemo na okupu - sve će biti mnogo bolje, ali ponavljam, ni ovo što smo prikazali u meču sa Slovencima nije bilo loše. Naprotiv, igrali smo taman onako kako i treba da igramo za naš državni tim - konstatovao je Marko Perović.\nSlovenija - SCG 1:3 (0:1)\nStrelci: Burgić u 61.za Sloveniju, Popović 32. Perović 49. Vukelja. 90. minutu za SCG\nSlovenija: Nenezić, Kelhar (od 58. Komljenović), Hadžić, Urbanš (od 81. Gudić), Berko, Morec, Panić (Beširi 77.), Božičić, Štromajer (od 46. Burgić), Vršič, Mejač.\nSrbija i Crna Gora: Stojković (od 61.Jović), Ivanović, Lazarević, Rnić, Bulatović (od 72. Stevanović), Bosančić (od 46. Vukelja), Radović, Basta (od 62. Davidov), Perović (od 82. Jeknić), Popović, Burzanović (od 46. Tošić) .\nNaša košarkaška reprezentacija najzad ima priliku da izbegne dramu\nFurija u jurišu\nDerbi dana igraju Grci i Litvanci\nUzdignuta čela, olimpijski fudbaleri vratili se iz nepravedne Grčke\nAmerički selektor sve zabrinutiji\nVaterpolisti protiv Kazahstana jure pobednički ritam\nDoping afera okončana očekivanom odlukom grčkog sprinterskog para\nPlavi dubl u četvrtfinalu\nJasna bez finala\nStojić i Stegić u finalu\nOdbojkaška reprezentacija SCG protiv Tunisa igra treći meč na OI\nČavić odlučio da nastupi na 50 m slobodno i 100 m delfin\nOlimpijski golub sleteo u Sutomore\nVojislav Mijić o organizaciji međunarodnog plivačkog hepeninga\nVermezović razgovarao sa navijačkom grupom "Južni front"\nHolanđanin odbranio olimpijsko zlato na 100 metara slobodno\nBiciklizam: Zlato i bronza Amerikancima\nDobru partiju pod "Bežigradom" izabranici Ilije Petkovića devalvirali u finišu meča\nOdržana Skupština Rukometna zajednica SCG


Akademija „Dositej" na prestižnom BELGRADE DELL EMC FORUM-u 2017 - Akademija Dositej\nAkademija „Dositej” na prestižnom BELGRADE DELL EMC FORUM-u 2017\n← Novo u Dositeju – Seminar o bezbednosti i primena bezbednosti u IKT sektoru. Najbolja praksa i teorija od dokazanih profesionalaca.\nTurnir u fudbalu →


23.05.2018. - 10:25h 10:33h Autor: Novosti\nKrajem maja, izbegavajte rasprave sa partnerom. Na nekom putu, u prvoj polovini juna, možete da upoznate atraktivnu osobu koja se bavi umetnošću ili sportom. Posle 13. juna, neharmonični aspekti Venere sa Uranom i retrogradnim Saturnom, mogu nepovoljno da utiču na vaš emotivni život.\nTrigon između Merkura u astrološkom polju posla i Plutona, jednog od vladalaca vašeg znaka, do 28. maja, povoljno utiče na vašu profesionalnu poziciju. U vreme mladog Meseca, oko 13. juna, pripazite na odnos prema saradnicima. Zbog kvadrata između vašeg vladaoca Marsa i retrogradnog Jupitera, posle 10. juna, izbegavajte rizične finansijske transakcije. U vreme punog Meseca, oko 29. maja, možete da očekujete priliv novca.\nPozicija Marsa, vladaoca astrološkog polja ljubavi, donosi vam udvaranje nekoga koga poznajete preko posla. Na nekom poslovnom skupu, krajem maja, možete da upoznate harizmatičnu osobu. U vreme mladog Meseca, oko 13. juna, očekuje vas susret sa mlađom osobom. Venera obrazuje neharmonične aspekte kvadrat sa Uranom i inkonkunkciju sa retrogradnim Saturnom u Jarcu\nU vreme punog Meseca, oko 29. maja, finansijska situacija kreće nabolje. Napet aspekt između Merkura i Urana upozorava da budete oprezniji, ako ste učesnik u sudskom sporu. Merkur u vašem znaku upozorava da izbegavate kupoprodaju nekretnina, potpisivanje važnih ugovora, sklapanje dogovora i nepotrebne troškove. Čuvajte telefone, kartice, ključeve i druge vredne sitnice\nDo 12. juna, neko može da širi neistine o vama što se neće dopasti vašem partneru. Ulaskom Venere u Lava, u poslednjoj sedmici perioda, vaš emotivni život postaje raznovrsniji, naročito ako ste majski Blizanac. Sredinom juna, na nekoj proslavi možete da upoznate mlađu osobu. Krajem perioda, moguć ulazak u tajnu vezu sa atraktivnom osobom, ako ste muškarac.\nVaš vladalac Merkur ulazi u vaš znak 29. maja i obrazuje trigon sa Marsom, što vam donosi zaradu. Period posle 6. juna, nije povoljan za pokretanje privatnog posla. Kuća finansija opterećena je retrogradnim Saturnom i retrogradnom Plutonom, pa izbegavajte nepotrebne troškove, naročito posle 12. juna.\nSa Venerom, planetom lepote u vašem znaku, do sredine juna bićete u centru pažnje, naročito suprotnog pola. Krajem maja, jedan Jarac će pokušati da stupi u kontakt sa vama. U vreme mladog Meseca, oko 13. juna, moguć je ulazak u vezu sa nekim ko se bavi umetničkim zanimanjem ili nosi uniformu na radu.\nU vreme prve Mesečeve četvrti, 22. maja, možete da obnovite saradnju sa strancima. U vreme punog Meseca, oko 29. maja, očekuju vas novčani dobici. Pozicija Merkura do sredine juna upozorava da obratite pažnju na finansije i konkurenciju. Posle 12. juna, povedite više računa o svojim izjavama, naročito u društvu kolega ili saradnika.\nLAV (23. 7. - 23. 8.)\nVeć početkom perioda možete da upoznate nekog Blizanca ili Vodoliju. Simbol komunikacija, Merkur pod uticajem Urana, vladaoca polja ljubavi, do kraja maja, nepovoljno utiče na vaš odnos s partnerom. Posle 13. juna, kada Venera ulazi u vaš znak, mnogi će poželeti da se nađu u vašem društvu. Krajem perioda, na kraćem putu, očekuje vas susret sa Ovnom.\nVeć početkom perioda, bićete u prilici da dosta zaradite, ako se bavite umetnošću ili sportom. U vreme punog Meseca u sekstilu sa Uranom, krajem maja, možete da očekujete novčane dobitke. Posle 10. juna, aspekt Marsa sa retrogradnim Jupiterom, upozorava da izbegavate nepotrebne troškove.\nDEVICA (23. 8. - 23. 9.)\nTranzit vašeg vladaoca Merkura preko Raka, do 12. juna, donosi vam prijatne susrete i poznanstva na kraćim putovanjima. Ako ste muškarac, oko 21. maja, možete da upoznate nekog Raka. Tranzit Marsa preko Vodolije, donosi vam mogućnost ulaska u vezu sa osobom koju poznajete preko posla.\nU prvoj dekadi perioda, čuvajte se da ne postanete žrtva nečije spletke ili intrige. Posle 29. juna, Mars u vašoj astrološkoj kući karijere, najavljuje mogućnost uspostavljanja saradnje sa partnerima iz zemalja engleskog jezičkog područja i Italije. Posle 10. juna, izbegavajte konflikte s kolegama, kao i nepotrebne troškove i podizanje kredita.\nBudite oprezniji u saobraćaju.\nVAGA (23. 9. - 22. 10.)\nPozicija Marsa, vladaoca astrološkog polja ljubavi, najavljuje uzbudljiv period na emotivnom planu. Krajem maja, mogu da vam se dopadnu dve zanimljive osobe. U vreme punog i mladog Meseca, oko 29. maja i 13. juna, moguće poznanstvo sa mlađom osobom. U poslednjoj nedelji perioda, Venera ulazi u Lava donoseći vam poznanstvo preko interneta.\nU vreme prve Mesečeve četvrti, 22. maja, budite oprezniji prilikom potpisivanja ugovora. Krajem maja, možete da očekujete priliv novca preko nekog honorarnog posla. Aspekti Merkura, planete komunikacija, koja upravlja poljima inostranstva i podsvesti, u drugoj polovini perioda, donose vam nove aranžmane sa strancima.\nPozicija vašeg vladaoca Marsa u vašem četvrtom astrološkom polju, upozorava da tokom ovog perioda izbegavate rasprave sa partnerom i članovima porodice. Aspekti Venere, planete ljubavi, krajem maja, donose vam susret sa umetnikom, a sredinom juna, sa nekim s kim ste nekada bili veoma bliski.\nMerkur, vladalac vašeg astrološkog polja finansija najavljuje novčane dobitke i mogućnost uspostavljanja saradnje sa strancima iz prekookeanskih zemalja. Napeti aspekti sa Uranom, planetom više sile, opominju da izbegavate rasprave sa saradnicima. U vreme punog i mladog Meseca, oko 29. maja i 13. juna, možete da očekujete finansijske dobitke.\nSTRELAC (22. 11. - 21. 12.)\nPozicija Marsa u astrološkoj kući nervnog sistema, nepovoljno utiče na odnos sa partnerom, ali i članovima porodice. U vreme mladog Meseca, 13. juna, kada i Venera ulazi u znak Lava, moguć je susret sa osobom koja vam je nekada bila jako draga. U poslednjoj nedelji perioda, na nekom predavanju ili sportskom događaju, možete da upoznate vrlo atraktivnu osobu.\nTrigon između planeta bogatstva i inostranstva, Jupitera i Neptuna, vladalaca vašeg znaka, donosi vam profesionalni uspeh i finansijsku satisfakciju, naročito ako se bavite umetnošću ili sportom. Posle 10. juna, trebalo bi da izbegavate rasprave sa šefovima, kao i nepotrebne troškove.\nJARAC (22. 12. - 19. 1.)\nNeharmoničan aspekt između Venere i vašeg vladaoca retrogradnog Saturna u vašem znaku, u prvoj polovini perioda može da vam donese zahlađenje odnosa sa partnerom. Posle 13. juna, očekuje vas strastveni susret sa nekim vodenim znakom. Jedna Riba vam šalje SMS, dok Rak pokušava da privuče vašu pažnju.\nU vreme punog Meseca, 29. maja, veće su šanse da zaradite preko saradnje sa strancima. Mars, simbol akcije, u astrološkom polju posla, donosi vam novčane dobitke preko poslova sa strancima. Pozicija Merkura najavljuje pregovora o nekom novom poslu sa starim partnerima. Do 28. maja, povedite više računa o dokumentaciji i vrednim predmetima.\nVODOLIJA (20. 1. - 19. 2.)\nSa Marsom u vašem znaku, raste i vaša popularnost kod suprotnog pola, ako ste muškarac. Ulazak Sunca, vladaoca astrološkog polja ljubavi, 21. maja, u Blizance, donosi vam nove susrete i poznanstva sa inetersantnim osobama. Na kraćem putu u inostranstvu, posle 10. juna, možete da uđete u vezu sa osobom čije zanimanje podrazumeva uniformu.\nDo 28. maja, izbegavajte rizične finansijske transakcije. U vreme punog i mladog Meseca, oko 29. maja i 13. juna, bićete uspešni ako radite u medijima, turizmu, marketingu. Pozicija Merkura, sredinom juna, upozorava da dobro razmislite pre donošenja neke odluke. Ako dobijete ponudu za neki nov posao, prihvatite je.\nRIBE (20 . 2. - 20. 3.)\nPočetkom perioda, možete da se nađete pred donošenjem važnih odluka u vezi sa emotivnim životom, zato, dobro razmislite. Pozicija Marsa, planete seksualnosti, krajem maja, najavljuje mogućnost ulaska u strastvenu vezu sa zauzetom osobom. Aspekti Merkura, vladaoca astrološkog polja partnerskih odnosa, donose mogućnost poznanstva sa mlađom osobom na nekom javnom mestu.\nU vreme punog Meseca, oko 29. maja, veće su šanse da zaradite preko kupoprodaje nekretnina. U vreme poslednje Mesečeve četvrti, 6. juna, moguć odlazak na neki seminar ili stručno usavršavanje u inostranstvo. U drugoj polovini perioda, nemojte da pozajmljujte novac nikome.\nHoroskopAstrologijaBlizancivladavina blizanacaHoroskopski znakovi


Нови Радио Сомбор и Удружење Подиум свим православним верницима: Љубав, вера и нада нек' нам завладају Васкршњим празницима, Христос васкрсе - Ваистину васкрсе!\n* Васкрс је највећи православни хришћански (црквени) празник којим се прославља Исусов повратак у живот - васкрсење. По хришћанском веровању, то се десило трећег дана после његове смрти, укључујући и сам дан смрти, прве недеље после Великог петка. Васкрс, покретни је празник\n- У дане Васкршњих празника -\nНакон Великог петка следи Велика субота, други дан хришћанске жалости. Тај дан је Христос провео у Хаду, верници га обележавају искључиво у молитви и тишини. Уједно је то и последњи дан недеље страдања и смрти. Поноћном Васкршњом литургијом завршавају се дани жалости и почиње празник васкрснућа.\nТако и почиње недеља, први дан Васкрса. Православци у Србији се тог дана поздрављају речима Христос васкрсе, на шта се одговара Ваистину васкрсе. Недеља је дан којег је Исус васкрсао. Славе се и други дан (пасхални, или водени понедељак) и трећи дан Васкрса (пасхални уторак). Иначе, читава седмица назива се Великом, односно Страсном недељом. Сви православци Васкрс прослављају Светом литургијом.\nНови Радио Сомбор и Удружење Подиум у овим данима искушења када нас још увек прати пандемијска пошаст - желимо вам да превазиђете свако оптерећење, слабост да у вама победи храброст, а љубав, вера и нада у светоме својем тројству... најмилијима вашим да уз вашем топлом породичном дому запламти препознатљива круна све-наше радости у огњиштима што сте их срцем градили и у којима ће душе ваше Исусово васкрнеће увечати. Будите на прво здраво, све друго нек заокружено срећом буде.\nХристос васкрсе - Ваистину васкрсе, и ове господње, 2021.\nSomborski većnici usvojili predlog Programa merenja nivoa buke u životnoj sredini, utvrđen i tekst konkursa LAP-a za decu u 2021.\n* Gradsko veće grada Sombora održalo je danas 40. sednicu na čijem dnevnom redu se našlo 10 tačaka\nČlanovi Gradskog veća usvojili su predlog Programa merenja nivoa buke u životnoj sredini na teritoriji Grada Sombora za period od juna 2021. do maja 2022. godine. Sa ciljem zaštite zdravlja ljudi i očuvanja i unapređenja životne sredine, buka će se meriti na 9 lokacija u gradu. Merenje nivoa buke biće kontinuirano 24 sata sa referentnim vremenom od 15 minuta na svakom od devet mernih mesta.\nGradsko veće utvrdilo je i tekst Javnog konkursa za realizaciju Lokalnog akcionog plana za decu u 2021. godini. Za realizaciju konkursa u budžetu Grada izdvojena su sredstva u ukupnom iznosu od 1.500.000,00 dinara. Učesnici Javnog konkursa moći će da podnesu najviše jedan predlog projekta, a maksimalan iznos traženih sredstava je 150.000,00 dinara.\nNa 40. sednici Gradsko veće utvrdilo je i predlog Odluke o izradi plana detaljne regulacije dela Bloka 50 u Somboru. Ovaj predlog odluke će se naći pred odbornicima na nekoj od narednih sednica Skupštine grada.\nMedjska pratnja: Novi Radio Sombor\nSEMPER IDEM - Specijalna nagrada za zajedničku igru ansambla\n* Žiri 70. Festivala profesionalnih pozorišta Vojvodine u sastavu: rediteljka i književnica Vida Ognjenović (predsednica, Beograd), scenograf i kostimograf Miodrag Tabački (Beograd) i glumac i profesor AUNS Predrag Momčilović (Novi Sad), od 19. do 26. aprila 2021. godine video je jedanaest predstava u izvođenju osam pozorišta\nIstom priliko donelo tročlani žiri je doneo odluku da predstavi SEMPER IDEM, Narodnog pozorišta Sombor, po romanu Đorđa Lebovića u režiji i dramatizaciji Gorčina Stojanovića bude dodeljena Specijalna nagrada za zajedničku igru ansambla.\nU ovoj popularnoj ansambl predstavi, podsetimo igraju, Marko Marković, Ivana V. Jovanović, Saša Torlaković, Biljana Keskenović, Srđan Aleksić, Branislav Jerković, Danica Grubački, Ninoslav Đorđević, Ervin Hadžimurtezić, Aleksandar Ristoski, Nemanja Bakić, Bogomir Đorđević, Vanja Nenadić, Dragana Šuša/Lea Jevtić, Pero Stojančević, Predrag Grujić, Stefan Beronja, Olgica Nestorović i David Tasić Daf.\nNajavljujemo: 6. Somborski strip festival - prepoznat od strane Grada kao manifestacija značaja\n* Šesti po redu Somborski internacionalni festival stripa i fantastike organizuju Klub ljubitelja stripova Sombor i udruženje "Centar PEB" Sombor. Od strane Grada Sombora festival je podržan jer je prepoznat kao manifestacija od značaja za grad.\nOve godine biće održan od 14. do 16. maja. U okviru festivala posetioci će moći da vide dve samostalne izložbe strip autora Miodraga Mikice Ivanovića i Zorana Jankovića - Tom Morrow-a, biće održana radionica crtanja stripova za decu i mlade, Sajam stripova na kojem će učestvovati gotovo svi domaći strip izdavači, posetiocima će se predstaviti najnovija strip izdanja, autori i izdavači, kao i rad Kulturnog centra Kikinda na popularisanju stripa kao 9. umetnosti.\nPočinje vakcinacija Sinofarm vakcinom, uskoro i bez zakazivanja\nNa teritoriji Zapadnobačkog okruga ukupno su revakcinisane 22354 osobe. Na teritoriji opštine Kula vakcinisano je 4959, a revakcinisano 3367 osoba.\nThe post Počinje vakcinacija Sinofarm vakcinom, uskoro i bez zakazivanja appeared first on Naše Mesto.\nSomborska opština jedna je od pet lokalnih samouprava u Vojvodini u čijem ataru je postavljeno 13 meteo-stanica sa AgroLIFE platformom.\nThe post U ataru somborske opštine postavljeno 13 meteo stanica appeared first on Naše Mesto.\nSTRAŠNA NESREĆA U SOMBORU: Deda slučajno upucao unuka\nR. G. (77) slučajno u kući ispalio metak iz pištolja i pogodio unuka V. G. (32) u stomak.\nThe post STRAŠNA NESREĆA U SOMBORU: Deda slučajno upucao unuka appeared first on Naše Mesto.\nUhapšen zbog sumnje da je izvršio seriju razbojništava na području zapadnobačkog okruga\nPripadnici Ministarstva unutrašnjih poslova u Somboru uhapsili su S. V. (1983) iz okoline Odžaka zbog postojanja osnova sumnje da je, u protekla tri meseca, izvršio seriju razbojništava na području zapadnobačkog okruga.\nThe post Uhapšen zbog sumnje da je izvršio seriju razbojništava na području zapadnobačkog okruga appeared first on Naše Mesto.


Mirko Šarović ne zna koga da postavi za zamjenika predsjednika SDS-a | BL Portal\n31. Avgusta 2019. 22:50\nIzbor zamjenika predsjednika SDS-a neće se naći na dnevnom redu konstitutivne sjednice Glavnog odbora SDS-a koja je zakazan za sutra u sjedištu Gradskog odbora Banjaluka.\nKako ATV saznaje, predsjednik ove stranke Mirko Šarović, i nakon dva mjeseca od unutarstranačkih izbora, ne može da odluči ko je dostojan ove pozicije. Jedini Šarovićev prijedlog Glavnom odboru biće krnje Predsjedništvo stranke. U sastavu će, kako nezvanično saznajemo od izvora bliskog stranci, biti Vukota Govedarica, Mladen Bosić, Milan Miličević, Mićo Mićić, Nemanja Vasić i Rado Savić, što je svega šest od 15 imena.\nNe može, a da se ne primjeti da na Šarovićevoj listi imena za Predsjedništvo nema nikoga iz Banjaluke i uopšte Krajine. Analitičari kažu, povlače se pogrešni potezi.\n“Ako nema potpuno novih ljudi u SDS-u, a teško da ih ima sada, jer ne može se napraviti taj diskontinuitet potpun u SDS-u, bar u ovom vremenu u kome se sada nalazi SDS. Princip koji ja mislim da je dobar za Šarovića da za svoje saradnike povuče ljude iz onih djelova SDS-a gdje se još uvijek postižu dobri rezultati. Naravno, uz ovaj problem koji sam naveo da Doboj nije više centar SDS-a, a bilo bi važno za Šarovića i za stranku da on bude to ponovo što jeste”, kaže Dragomir Vuković, analitičar.\nŠaroviću su, izgleda, drugačiji prioriteti. Umjesto konsolidacije, kako tvrdi ATV-ov izvor, predsjedniku SDS-a je u fokusu Savjet ministara. Obećane konsolidacije ni na vidiku. Tome u prilog ide i činjenica da u Glavnom odboru nije bilo mjesta za Sonju Karadžić Jovičević, Aleksandru Pandurević, Darka Babalja, Marinka Božovića i Dragana Mektića.\nSDS-ovci danas mahom nisu htjeli komentarisati ovakvu situaciju pred sutrašnju sjednicu. Ostali su suzdržani, čekajući da vide šta im donosi konstitutivna sjednica i kakva će od sutra biti njihova zaduženja u SDS-u. Donedavno su svi bili ubjeđeni da bi Šarović za svog zamjenika mogao da postavi Milana Miličevića. Međutim, sada se nagađa da je ponovo u igri Govedarica, a možda se iza kulisa priprema veliko iznenađenje.\nKorak unazad svako bi tumačio kao poraz: Da li je moguće riješiti trenutnu političku blokadu u BiH


SDP: Risto Đogo bi bio gorljivi pobornik antidržavne politike SDA\nSocijaldemokratska partija BiH sa gnušanjem odbija deplasirana poređenja kritike destruktivne politike SDA i porodice Izetbegović, ni manje ni više, nego sa nacionalističkom propagandom Riste Đoge! SDA je u svom saopštenju još jednom primijenila svoj oprobani recept: ako ih ne možeš demantovati, proglasi ih dušmanima.\nKako u SDA-u nesuvislo branjenje „profesorice Izetbegović“, kako joj u saopštenju tepaju, očito smatraju važnijim od branjenja države, smatramo bitnim da članove SDA i njihovu profesoricu podsjetimo na neke od brojnih antidržavnih činova kojih se ni Risto Đogo zasigurno ne bi postidio.\nNaime, tragično je da poređenja sa Đogom pravi stranka pod čijom su vlašću uništene ili do gašenja dovedene krucijalne državne institucije poput BHRT-a, BH Airlinesa, Komisije za očuvanje spomenika BiH, kao i najreprezentativniji sportski savezi države, poput Košarkaškog i Rukometnog saveza BiH.\nSigurni smo da bi Risto Đogo bio pun riječi hvale za ovakav „rad“ SDA. Njegovo oduševljenje bi vjerovatno izazvala spoznaja da je SDA kroz mehanizam koordinacije pristala na praktično ukidanje nadležnosti države BiH na polju međunarodnih odnosa.\nDefinitivno bi Đogine simpatije SDA pridobila činjenicom da su njeni zastupnici u državnom parlamentu, kroz komisiju kojom predsjedavaju kadrovi SDA, podržali imenovanje Đoginog ratnog druga, četničkog vojvode Nikole Poplašena za člana Upravnog odbora Agencije za visoko obrazovanje BiH.\nKonačno, „miniranje“ revizije tužbe za genocid i agresiju prešućivanjem osporenog leigitimiteta tzv. agenta BiH u Haagu, zbog čega su odbijanjem zahtjeva za reviziju tužbe poniženju izložene sve žrtve genocida i agresija na Bosnu i Hercegovinu, definitivno bi šovinistima poput Đoge predstavljalo najveći uspjeh njihove ideologije, omogućene postupcima SDA i njenog predsjednika Bakira Izetbegovića.\nPrema tome, naše upozorenje na provedbu „fildžanizacije“ Bosne i Hercegovine ne predstavlja nikakav propagandni alat, nego se radi o spoznaji da kroz očito urušavanje državnih institucija SDA, nažalost, teži uspostavi vlastite mini državice kojom bi upravljali povlašteni begovi predvođeni „profesoricom“ i njenim najodanijim učenicima.\nŠto se SDP-a tiče, takva politika predstavlja izdaju države kojoj ćemo se uvijek otvoreno i sa najvećom žestinom suprotstaviti.\nObjavio: Čet, 22/06/2017 - 16:07\nNikšić: U pet do šest kantona možemo formirati vlast bez SDA, već radimo na tome\nKojović upitao vlast: Šta činite da bh. građani ne budu žrtve hrvatskog nuklearnog otpada?\nSDP BIH: Sankcije SAD su potvrda da je država BiH neupitna, a pojedinci prolazni\nBećirović Govedarici: Biti kao Karadžić znači biti osramoćeni ratni zločinac sakriven u mišju rupu\nSamo SDP garantuje da će cijela BiH postati pravedno društvo za sve nas\nUspjeh svake politike mjerit će se tim da li je zaustavila iseljavanje ljudi iz BiH\nBesima Borić: Denis Bećirović, iznikao i srastao sa svojom Bosnom\nGO SDP BiH: Smirivati nacionalne tenzije, hitno rješavati bh. probleme građana\nDoc. dr. Sarajkić: Kur'an je objavljen da bi ljude pripremio za budućnost\nOvu su ambasadori koje su smijenili Dodik i Komšić


PicardLederwaren Archives - Mr.M by Marko Tadić\nPosts tagged PicardLederwaren\nDa li je moguće izgledati elegantno u sportskoj odeći?\nModa Outfit Post\t December 16, 2020\t 4 Comments\nDragi moji ljubitelji mode, dobro došli na Mr.M blog. Nadam se da ste dobro, da se čuvate i da sa velikim nestrpljenjem odbrojavate dane do Nove Godine. Koliko godina vodim Mr.M blog do sada ste imali priliku da me vidite u nekim elegantnijim izdanjima ili svakodnevnijim kombinacijama koje su uključivale farmerke.\nMoram biti iskren i reći da se može izbrojati prstima jedne ruke koliko puta ste me videli u trenerci. Inače u slobodno vreme i tokom putovanja ja često nosim trenerke jer su najpraktičnije i čovek se najudobnije oseća tokom putovanja.\nTrenerke su uvek nalazile put do naših ormara, one imaju svoj modni kult. Postoje ljudi koji isključivo nose trenerke, pa čak i na posao, ako imaju sreće da imaju razumne poslodavce. Trenerke za mene predstavljaju jednu posebnu vrstu mode gde je osnovna ideja da se čovek oseća udobno, vremenom trenerke su postale elegatne, tako da se sada neki modeli mogu nositi i u svečanijim prilikama.\nIskreno, nekada mi je to teško bilo zamisliti, ali kada sam video neke modele trenerki potpuno sam promenio mišljenje i shvatio da se koncept sportske odeće vremenom promenio.\nU jednom intervjuu modni velikan koji više na žalost nije sa nama – Karl Lagerfeld izjavio kako je donji deo trenerke znak da je neko odustao od sebe kao čoveka i da se predao ne misleći na dostojanstvo.\nKomplet trenerke su na neki način uvek bile u modi, mnoge poznate javne ličnosti i moje kolege svetski influenseri i blogeri su nosili komplet trenerke u svojim opuštenim izadanjima i na taj način “terali” kontru poznatom kreatoru koji je za svog života dokazao da ne postoji ništa drugo osim elegancije.\nSmatram da svako ima pravo da se oblači kako želi, prosto svako od nas ima one dane kada želimo da bez puno razmišljanja izađemo iz kuće i prošetamo se bez razmišljanja šta ćemo obući ili da li smo se obukli “po nečijem ukusu”. Neki ljudi i dan danas smatraju da ljudi koji nose trenerke idu samo da bace smeće i prošetaju svoje kućne ljubimce ili su pak rešili da se bave sportskim aktivnostima.\nDanas se trenerke nose sa elegantnim jaknama i kaputima, ako koristite elegantne modne dodatne trenerka može u potpunosti izmeniti svoj prvobitni izgled i dobijate jednu potpuno drugačiju modnu kombinaciju u sportskom elegantnom duhu.\nMoja današnja trenerka odudara od klasičnih šuškavih materijala od kojih se inače prave oni ležerni modni komadi. Moji prijatelji iz Johnstons of Elgin kompanije su mi dokazali da svakodnevna trenerka može biti izrađena od najkvalitetnijeg kašmira.\nNezaobilazna kombinacija teget i sive boje blago naglašavaju posebnu eleganciju ove komplet trenerke, čiji gornji ili donji deo možete kupiti odvojeno ako gajite neke posebne simpatije prema nekom od komada ili prosto ne želite da budete uniformisani.\nCelokupna odevna kombinacija je sačinjena od proizvoda iz nove Johnstons of Elgin kolekcije za jesen-zimu 2020/21 godine. U dole navedenoj listi možete pronaći linkove za svaki prozvod iz današnjeg posta.\nGornji deo trenerke – Džemper: Johnstons of Elgin\nDonji deo trenerke – pantalone: Johnstons of Elgin\nJedino što mogu reći za Johnstons of Elgin brend da je svaki komad izrađen sa velikom pažnjom i da se to oseti prilikom nošenja. Njihovi modeli su izuzetno udobni, praktični i nosivi u svakoj prilici, bilo da je u pitanju odeća koja vam je potrebna za svaki dan i posao, pa do onih malo svečanijih prilika.\nNaravno i ovaj outfit sam upotpunio Loro Piana patikama koje niste imali prilike do sada da vidite na mom blogu. Prvo što možete uočiti da su se savršeno uklopile boje dva različita proizvođača i da je ovaj outfit prava urbana sportska elegancija.\nNaravno i ovaj put sam iskoristio priliku da prošetam svog najboljeg prijatelja Torina ulicama Berlina bez kojeg inače ne mogu da zamislim svoj dan. Picard rančevi su izuzetnog kvaliteta i dizajna i za sve ove godine sam im ostao veran potrošač i postao brend ambasador.\nNajviše volim ove odevne kombinacije koje se mogu opisati jednostavno, bez preterivanja ili potrebe za suvišnim opisivanjem jer svi mi imamo u garderoberu neku svoju omiljenu trenerku koju nosimo u svim prilikama bez obzira šta drugi mislili o nama.\nDragi moji ljubitelji mode, došli smo do kraja ove specijalne priče.Kako se vama dopala ova moja današnja sportska odevna kombinacija? Ovaj outfit sam spremao za vas sa dosta ljubavi i nadam se da vam se dopada! Vidimo se za par dana sa nekom novom pričom!\nOvaj post je sponzorisan od strane Johnstons of Elgin, Loro Piana i Picard Lederwaren brendova i predstavlja moj lični i iskren stav o njihovim proizvodima.\nModa Outfit Post\t September 23, 2020\t 4 Comments\nDragi moji ljubitelji mode dobro došli u moj novi post! Nadam se da ste dobro i da se čuvate od ove zdrastvene katastrofe koja je obeležila ovu 2020. godinu. Danas sam za vas spremio jednu novu modnu poslasticu koja je ujedno i nastavak moje priče o neobičnom brendu Ron Dorff.\nAko ste kojim slučajem propustili prethodni post koji je bio posvećen ovom neobičnom brendu koji je spoj švedske funkcionalnosti i francuske elegancije ili želite da se prisetite nekih detalja posetite ovaj link.\nDanašnji post će biti malo drugačiji uz dodatak elegantnih i urbanih nota minimalizma koje modni znalci povezuju sa Ron Dorff brendom.\nU prethodnom postu ste imali priliku da vidite kako izgleda Ron Dorff sportska i ulična odevna kombinacija, dok danas vam predstavljam urbane i pomalo elegantne komade.\nDa se malo podsetimo, Ron Dorff je brend koji izuzetno neguje švedsku pratkičnost i jednostavnost – minimalizam uz poštovanje svih “francuskih modnih zakona”. Njihov moto i ideja vodilja: “Disciplina nije loša reč!”.\nMarljiv rad, stalno usavršavanje i požrtvovanost su elementi koji su održali ovaj brend u modnom svetu. Vremenom ovaj brend je uspeo da se izdvoji od drugih i postane sinonim za kvalitetnu i dobru dizajniranu sportsku odeću. U novoj kolekciji Ron Dorff je dokazao da sportska odeća može imati i elegatne note.\nDanašnja odevna kombinacija predstavlja zamisao Ron Dorff-a kako bi trebao zaista da izgleda jedan mladi ulični “gospodin” gde je najbitnije da se postigne najbolji mogući efekat uz poštovanje zakona elegancije i minimalizma.\nU novoj kolekciji jesen/zima 2020. godine Ron Dorff kreatori svoju inspiraciju su pronašli u jedinstvenoj paleti boja Skandinavije. Boje u novoj kolekciji označavaju kako izgleda 24 sata u jednom nordijskom danu koji počinje u vedru zoru sa kolekcijom boja iz palete “Arktička Zora”, praćena u sumrak sa paletom boja iz kolekcije “Arktički Sumrak” i završava se u najmračnijim tonovima noći uz boje iz posebne palete “AFTER DARK” kolekcije.\nOvaj predivni beli džemper sa šal kragnom je inspirisan čuvenim pletenim nordijskim mornarskim puloverima. Napravljen od 100% prozračnog recikliranog organskog pamuka koji pruža izuzetno udoban osećaj i omogućava koži da diše.\nRanfla koja je ukrašena rebrastim manžetnama koje se razlikuju od ostatka mustre džempera, posebnim pojasom i modernom kragnom.\nPantalone koje možete videti u današnjem postu su nova, duža adaptacija kultnih teniskih pantalona koje inače proizvodi Ron Dorff. Model koji pleni elegancijom, izrađen od izuzetnog otpornog pamuka sa primesom poliestera koji garantuje zadržavanje prvobitnog oblika tokom vremena (ne kolenče se).\nBočni džepovi su ukrašeni sa dva para diskretno lakovanim crnim Ron Dorff detaljima po kojima je ovaj brend prepoznatljiv.\nU prethodnom postu imali ste priliku da vidite ove urbane čisto bele patike koje su ručno izrađene od najfinije teleće kože sa belim voskiranim ravnim pamučnim pertlama i đonom izrađenim od prirodne biljne gume.\nNaravno i na njima se nalazi simbol ovog brenda, dve diskretne crne lakovane RD nitne. Zanimljiva informacija je da su sve Ron Dorff patike napravljene u Portugalu.\nNaravno i ovaj post moj najbolji kožni prijatelj Picard “Badi” je tu sa mnom koji ste imali prilike da vidite tokom prošle godine u mojim modnim pričama, čak mi je pravio društvo i tokom moje nezaboravne avanture u Azerbejdžanu. Danas je tu sa mnom na ulicama Berlina i ovim putem bih želeo da se zahvalim mojim prijateljima iz Picarda koji su nas spojili!\nBila mi je izuzetna čast i zadovoljstvo da vam kroz dve spotsko – elegantne odevne kombinacije priblizim rad ovog neobičnog brenda. U narednim postovima imaćete priliku da vidite još neke odevne komade koje su mi se izuzetno dopale u novoj kolekciji Ron Dorff brenda.\nDžemper: Ron Dorff\nPantalone: Ron Dorff\nSamo vam mogu preporučiti da se pripremite jer biće ovo jedna duga i modno osvešćena zima! Siguran sam da ćete uživati!\nModa Outfit Post\t September 11, 2020\t 5 Comments


Samo deset minuta vježbanja dnevno može da spasi život\n14. 02. 2022 - 11:45


Ovusu: Srbija je moj drugi dom, ali jesu me gađali jajima posle Partizana, a Luka Stojanović je prevaspitavao klince | MozzartSport\nWednesday 03 June 2020 16:04 / Izvor: mozzartsport.com\nOvusu: Srbija je moj drugi dom, ali jesu me gađali jajima posle Partizana, a Luka Stojanović je prevaspitavao klince\nBivši fudbaler Radnika i Čukaričkog u izjavi za MOZZART Sport pojašnjava šta je zaista rekao i iskusio tokom petogodišnjeg života u Surdulici i Beogradu\nSamjuel Ovusu (©Starsport)\nPet godina u Prvoj ligi Srbije, pa kasnije i Superligi. I utisak svih koji su ga poznavali da je za to vreme zavoleo Srbiju. Baš zato nas je iznenadio intervju Samjuela Ovusua u kojem je rekao da je u Srbiji trpeo i zlostavljanje na rasnoj osnovi. Iznenadio se i sam Ovusu, pa se vrlo brzo javio redakciji MOZZART Sporta da pojasni šta je zaista rekao. I doživeo u Srbiji.\nIstiče: Srbi generalno nemaju problem sa rasizmom i Srbiju smatra drugom kućom. Ali ne krije ni da je u dva navrata zaista bio vređan zbog boje kože.\n“Pitali su me da li sam u karijeri iskusio rasizam i rekao sam da jesam, ali nisam mislio konkretno na Srbiju. Srbija mi je bila prva zemlja u Evropi, smatram je drugom kućom, igrao sam pet godina tu. Dobar ste narod, sjajno mi je bilo“, počeo je Ovusu u malom intervjuu za MOZZART Sport.\nMeđutim, bilo je i ružnih trenutaka. Najblaže rečeno.\n“Sećam se jedne utakmice, protiv Partizana, ja sam asistirao za dva gola. Posle utakmice, kad sam se vraćao kući na Banovo brdo, našla se tu grupa momaka koja me je gađala jajima i vikala: ’P..i k...c, crnac’. Veoma sam se loše osećao. To je bio jedini takav trenutak“, priseća se Ovusu.\nOvusu šokirao: Bio sam rasno zlostavljan u Srbiji\nDoduše, bio je još jedan... Ali je Luka Stojanović, još jedan bivši fudbaler Čukaričkog, učinio da se brzo zaboravi.\n“Mislim da smo išli na trening ili smo se vraćali, Luka je vozio, kad smo se parkirali neka deca, možda su imala desetak godina, počela su da me gađaju kamenjem i isto to: ’P..i k...c, crnac’. Pitajte Luku, bio je svedok. On ih je odmah i uhvatio, odveo ih kod njihove majke, na vrata zakucao, pričao im je, objasnio da smo svi isti i ispalo je OK. Lep gest Luke svakako“.\nS druge strane u maloj sredini kakva je Surdulica ama baš nijedan problem.\n“Ne, u Surdulici nikad ništa. Iznenadio sam se čak malo što se sve ovo dešavalo u velikom gradu kao što je Beograd. Ali kažem, inače je sve bilo dobro, ne bih ostao pet godina da nije, generalno nemate problem s rasizmom, mada jeste bilo ta dva incidenata“, kaže nam 24-godišnji fudbaler koga smo uhvatili dok je u Saudijskoj Arabiji gledao Kup utakmicu između Čukaričkog i Radničkog.\nI Banovo brdo mu je dakle ipak ostalo u lepo sećanju.\n“Zahvalan sam Čukaričkom što mi je dozvolio da razvijem talenat. Sad sam ovde u Saudijskoj Arabiji i sve je kako treba – osim što ne igramo zbog korona virusa – ali vratiću se jednog dana u Evropu. Voleo bih i u Srbiju. Možda baš u Čukarički. Zato mi je i bilo baš žao kad sam video šta se piše. Stvarno nisam rekao ništa loše o Srbiji uopšteno, prilično sam zbunjen bio“, završava Ovusu.